Ambasador BiH u Japanu se sastao s japanskim ministrom vanjskih poslova - Ilidza.ba I\nHome/Svijet/Ambasador BiH u Japanu se sastao s japanskim ministrom vanjskih poslova\nAmbasador BiH u Japanu se sastao s japanskim ministrom vanjskih poslova\nAmbasador Bosne i Hercegovine u Japanu Siniša Berjan sastao se 18. februara 2021. godine u Ministarstvu vanjskih poslova Japana sa državnim ministrom vanjskih poslova Uto Takašijem i ambasadorom Japana za Zapadni Balkan Kunihiko Kavazuom.\nTom prilikom, ministar Takaši i ambasador Berjan razmijenili su kopije pisama predsjedavajućeg Vijeća ministara BiH Zorana Tegeltije i premijera Japana Jošihide Suge, kao i kopije pisama ministara vanjskih poslova BiH i Japana u čast obilјežavanja 25. godišnjice uspostavlјanja diplomatskih odnosa dviju zemalja.\nMinistar Takaši je iskazao zadovolјstvo saradnjom dvije zemlјe i naglasio važnost dalјeg angažovanja obje strane na osnaživanju međusobnih odnosa. Podsjetio je na podršku Japana kroz realizaciju brojnih projekata u BiH, aktivan angažman u rekonstrukciji zemlјe, posebno u obnovi školskih i zdravstvenih ustanova, ali i implementaciji brojnih drugih projekata prethodnih godina koji su imali za cilј pobolјšati uslove života i rada u BiH.\n(Foto: MVP BiH)\nAmbasador Berjan je istakao odlične bilateralne i prijatelјske odnose, te naglasio posvećenost Bosne i Hercegovine dalјem unapređivanju tih odnosa. Zahvalio je sagovornicima za nesebičnu podršku i pomoć Vlade i građana Japana tokom prethodnih 25 godina, te istakao da je Japan jedan od najvećih pojedinačnih donatora u BiH. Ambasador je posebno apostrofirao značaj “Inicijative za Zapadni Balkan” koju je pokrenuo bivši premijer Japana Šinzo Abe početkom 2018. godine, označivši inicijativu kao veliku šansu za BiH i cijeli region, posebno u oblasti ekonomije.\nNezaobilazna tema razgovora bila je i situacija u svijetu izazvana pandemijom COVID-19, sa posebnim fokusom na situaciju u BiH i Japanu. Ambasador Berjan je iskoristio priliku da još jednom zahvali Vladi Japana na vrijednoj donaciji određenih količina lijeka Avigan sredinom prošle godine, a ministar Takaši je obećao da će se podrška Japana za Bosnu i Hercegovinu u borbi protiv COVID-19 nastaviti i u narednom periodu.\nČeška će podržati borbu građana BiH protiv izgradnje mini hidroelektrana


Rasmussen: Alijansa neće intervenirati u Siriji – Minber\nvelj. 17, 2012 at 7:15 pm\nRasmussen: Alijansa neće intervenirati u Siriji\nadmin 10 godina ago 402 views\nRasmusen je odbacio mogućnost pružanja logističke podrške predloženim “humanitarnim koridorima” za slanje pomoći gradovima koji su najteže pogođeni obračunavanjem snaga predsjednika Bašara al Asada sa antivladinim demonstrantima.\n“Nemamo namjeru da intervenišemo u Siriji”, rekao je Rasmusen tokom posjete Turskoj, koja obilježava 60 godina od ulaska u NATO.\nRAsmusen je rekao da sumnja da će stav NATO-a biti promijenjen prema Siriji ukoliko UN za to obezbijedi mandat.\nOd sredine marta 2011. godine, u Siriji traju protesti protiv režima predsjednika Bašara al Asada. Prema podacima UN, u nasilnom gušenju pobune poginulo je više od 5.400 ljudi. Rusija i Kina su, strahujući da bi se u Siriji mogao ponoviti libijski scenario, uložile veto u Savjetu bezbjednosti UN i tako po drugi put blokirale usvajanje rezolucije o Siriji.\n“I mi bismo pregovarali s njima”: Karzai se žali na Amerikance u vezi pregovora sa talibanima


Iz BIH se u Crnu Goru može i sa serološkim testom - Radio Tivat\n09 јул Iz BIH se u Crnu Goru može i sa serološkim testom\nPosted at 12:49h in Zdravlje\tby\tDragan Popadic\nGrađani Bosne i Hercegovine u Crnu Goru mogu da uđu sa negativnim testom na virus Kovid-19, koji može biti PRC, ali i značajno jeftiniji serološki test, objašnjeno je juče na sastanku Opštinskog tima za zaštitu i spašavanje Herceg Novi.\n“Institut za javno zdravlje Crne Gore priznaje negativan PCR test, ELISA serološki test ili ECLIA test, s tim da je važno da test bude urađen u za to akreditovanoj laboratoriji”, istakla je sanitarna inspektorka Karmela Mujičić.\nIz te Opštine napominju da je razlika između testova koje priznaje Institut za javno zdravlje Crne Gore, u cijeni, jer PCR košta oko stotinu eura, dok se serološki mogu uraditi za dvadesetak eura.\n“Osim toga, važna stavka je i vrijeme potrebno da stignu rezultati, koje je za serološki test najčešće znatno kraće, do nekoliko sati”, navodi se u saopštenju.\nKako je informisala Mujičić, PCR testove građani Bosne i Hercegovine mogu uraditi samo u Sarajevu, Banja Luci, Mostaru i Tuzli, ali ELISA serološki test se može uraditi i u laboratorijama u drugim gradovima, recimo u Trebinju.\n”To znači da ljudi iz Crne Gore koji idu u Bosnu i Hercegovinu, recimo poslovno u Trebinje mogu u tom gradu završiti posao, uraditi test za nekoliko sati i vratiti se nazad”, objasnila je Mujičić.\nTakozvani “brzi testovi” na kovid-19 koji su se odnedavno pojavili na tržištu nisu validni, jer se smatra da je riječ o neopuzdanoj metodi. Osjetljivost i specifičnost PCR testa i seroloških ispitivanja ELISA metodom su mnogo veći, a izvode se detaljnije i preciznije u odnosu na “brze testove”.\n“PCR tekst služi za detektovanje virusa i radi se na osnovu brisa iz nosa i ždrijela, dok se serološki test radi iz krvi i on otkriva antitijela, tačnije konstatuje odgovor našeg organizma na eventualno prisustvo virusa”, navodi se u saopštenju.


Obraćanje predsednika Merona Savetu bezbednosti Ujedinjenih nacija | Međunarodni krivični sud za bivšu Jugoslaviju\nHag, 5. jun 2014.\nPredsednik Međunarodnog suda, sudija Theodor Meron, danas se obratio Savetu bezbednosti Ujedinjenih nacija i izvestio ga o napretku MKSJ ostvarenom u ispunjenju njegovog mandata.\nPredsednik je izvestio o statusu preostalih devet predmeta pred Međunarodnim sudom. U vezi sa tekućim prvostepenim postupcima, predsednik je rekao da se “tri od njih odnose na optužene koji su kasno uhapšeni. Postupci u predmetima Hadžić, Karadžić i Mladić nastavljaju se u skladu s ranije predviđenim rokovima za izricanje presuda, iako se očekuje da sva tri suđenja budu nastavljena nakon 31. decembra 2014, kao što sam prethodno obavestio ovaj Savet”. Takođe je napomenuo da je četvrti postupak koji se trenutno nalazi u pretresnoj fazi, protiv Vojislava Šešelja, predmet sa posebnim izazovima.\nPredsednik Meron je obavestio Savet da su od podnošenja njegovog prethodnog izveštaja izrečene dve presude po žalbama, kao i da se do kraja godine očekuje izricanje još dve. Predsednik je ponovio da se, uprkos kontinuiranim naporima Međunarodnog suda, trenutno očekuje da Međunarodni sud neće okončati žalbene postupke u tri preostale žalbe do 31. decembra 2014. godine, i dodao da je u jednom od tih žalbenih predmeta došlo do odlaganja u predviđenoj dinamici.\nPredsednik Meron je takođe napomenuo da Međunarodni sud nastavlja sa smanjivanjem svojih operativnih aktivnosti i nastavlja da se približava svom zatvaranju. Istakao je faktore koji predstavljaju izazove nastojanjima da se održe prethodno predviđeni rokovi izricanja presuda, ali je takođe Savetu pružio uveravanja da “posvećene sudije i osoblje Međunarodnog suda ulažu sve napore kako bi obezbedili da devet preostalih predmeta pred Međunarodnim sudom bude što pre okončano, uz istovremeno poštovanje svih potrebnih proceduralnih zaštitnih mehanizama”.\nOsvrćući se na oprečna očekivanja koja razni akteri imaju u vezi s radom i misijom Međunarodnog suda, predsednik Meron je napomenuo da različite nade i ideali u vezi s međunarodnim pravosuđem često mogu biti u međusobnom neskladu, ako ne i direktno suprotstavljeni. Pa ipak, izrazio je svoju nadu da će se, bez obzira na razlčita očekivanja I percepcije, svi složiti da “naš mandat kao suda jeste da na neutralan način primenjujemo pravo na činjenice, i tako obezbedimo pravična suđenja i žalbe osobama optuženim da snose individualnu krivičnu odgovornost za teške zločine”.\nPredsednik je istakao da “sâmo postojanje zakona ne može zaustaviti sve sukobe ili sve brutalnosti , ali da kroz pravo, i kroz poštovanje vladavine poštovanje vladavine prava, izražavaju se vrednosti koje delimo i artikulišu naši moralni imperativi i time potvrđujemo svoja očekivanja o svetu u kojem želimo da živimo”.\nZaključujući svoje obraćanje, predsednik je zahvalio članovima Saveta bezbednosti na kontinuiranoj podršci i posvećenosti: “Zbog zaštite muškaraca, žena i dece, kao i zbog očuvanja naših zajedničkih vrednosti, ne može se odustati od obaveze koju je ovaj Savet preuzeo pre više od dve decenije, i koju je obnovio 2010, te ponovo ove godine. Upravo zbog toga što se od te obaveze ne može odustati osnovan je i Mehanizam, zbog toga MKSJ marljivo radi i pažljivo završava svoje poslednje preostale predmete, a zbog toga je i uspešno okončanje preostalog rada koji je poveren ovim dvema institucijama i dalje izuzetno važno”.


Dejvis kup reprezentacija Srbije je zvanično počela takmičenje na finalnom turniru tog takmičenja, Dušan Lajović je izašao na megdan Džeraldu Melceru, a čitava reprezentacija je prethodno izašla na teren u Insbruku dok se intonirala himna naše zemlje.\nU prvom planu je bila ogromna zastava Republike Srbije razvijena preko terena u Insbruku, ali su u oko upale i odevne kombinacije dece koja skupljaju loptice. Na leđima su imali velike kosturske glave čime su sliku učinili prilično neobičnom.\nNakon Dušana Lajovića će na teren u singlu izaći Novak Đoković, da bi na kraju snage odmerili srpski i austrijski dubl.\n(UŽIVO) SRBIJA - AUSTRIJA Dejvis kup, iz minuta u minut\nDebitant u timu Srbije je dokaz da se ČUDA DEŠAVAJU! Najbolji dubl teniser Srbije euforičan pred start Dejvis Kupa: Biti deo tima sa Novakom NEMA CENU!


PSG: Smešno je da nema kapaciteta za štampanje lista Nova\nPolitika Autor:N121. apr. 202114:16\n"Aleksandar Vučić usavršio je svoje cenzorske metode iz devedesetih godina i u uslovima apsolutne medijske neslobode u Srbiji kreirao je poslovni ambijent u kom ni jedna štamparija ne sme da štampa novine koje nisu pod njegovom direktnom kontrolom", saopštio je Pokret slobodnih građana povodom toga što štamparije nisu prihvatile da štapmaju list Nova.\nPokret slobodnih građana smatra da je „smešna tvrdnja štamparija u Srbiji da nemaju kapacitete da štampaju Nova novine, s obzirom da su pre samo desetak godina te iste štamparije štampale desetostruko veće tiraže tadašnjih medija“.\n„Takođe, u poslednjih nekoliko godina, primetna je hiperprodukcija novih tabloida poput Objektiva, Srpskog Telegrafa, Ekspresa i drugih, koji pod zaštitom države odmah dobijaju kako povlašćeno štampanje, tako i sufinansiranje iz budžeta bez obzira na činjenicu da ne ispunjavaju ni osnovne uslove konkursa i oglase javnih preduzeća“, navodi se u saopštenju.\nPokret slobodnih građana dodaje da će o tome izvestiti svoje evropske partnere, naročito imajući u vidu predstojeći dijalog, u kome je tema kontrole medija ključna oblast, u kojoj, dodaju, „Srbija svake godine, uprkos pritiscima, sve više nazaduje“.


Poslednja izmena 12:59\n20.08.2019 u 18:55\nRuski ambasador o potpisivanju sporazuma Srbije i Evroazijske ekonomske unije\nAmbasador Ruske federacije u Srbiji Aleksandar Bocan-Harčenko izjavio je danas da se 25. oktobra očekuje potpisivanje sporazuma o zoni slobodne trgovine između Srbije i Evroazijske ekonomske unije. On je to napisao na svom Tviteru, ističući da je to značajan događaj kojem mediji opravdano poklanjaju pažnju, prenosi Tanjug. „Za Beograd će realizacija tog dokumenta označiti potpuno novu etapu prisustva na evroazijskom prostoru, izlazak na tržište od preko 182 miliona potrošača, ukupni BDP koji iznosi preko 1,9 triliona dolara. U budućnosti Srbija može da postane jedna od karika prostora između EU i EAEU”, napisao je on. Prema njegovim rečima, to je i primer uravnotežene politike Beograda, odnosno pristupa vođenju međunarodnih poslova uz poštovanje sopstvenih nacionalnih interesa.\n09.08.2019 u 13:32\nVojska Srbije u polufinalu tenkovskog biatlona (FOTO)\nPripadnici Vojske Srbije uspeli su da se plasiraju u polufinale tenkovskog biatlona Međunarodnih vojnih igara na poligonu Alabino kod Moskve, u veoma jakoj konkurenciji tenkovskih posada iz 23 zemlje, saopštilo je Ministarstvo odbrane. Brigadni general Željko Kuzmanović, komandant Druge brigade Kopnene vojske, koji predvodi naše tenkiste, zadovoljan je postignutim rezultatom. - Za razliku od prethodnih takmičenja ovoga puta su o plasmanu u polufinale odlučivale desetine sekundi – rekao je brigadni general Kuzmanović. Potpukovnik Rade Adamović, rukovodilac ekipe za Tenkovski biatlon i glavni sudija takmičenja, objašnjava da je na ovogodišnjem takmičenju oboren svetski rekord kao i da je većina ekipa postigla do sada najbolje nacionalne rezultate. Tenkovski biatlon je\n31.07.2019 u 18:48\nRusija najveći donator Vojske Srbije\nVojska Srbije je najveće donacije dobila od Ruske Federacije koja je donirala šest aviona „mig 29”, a u toku je realizacija donacije 30 oklopnih izviđačkih vozila BRDM-2MS i 30 tenkova T-72MS sa pratećim elementima logističke podrške, saopštilo je Ministarstvo odbrane. Očekuje se isporuka 30 tenkova T-72 iz Rusije (Foto Ministarstvo odbrane) Osim toga, tokom pregovora za nabavku naoružanja i vojne opreme iz Ruske Federacije dobijeni su značajni popusti i druge olakšice. Takođe je Republika Belorusija donirala Vojsci Srbije četiri aviona „mig 29”, podsećaju u Ministarstvu odbrane. Belorusija je Srbiji poklonila četiri „miga 29” koji, pre isporuke, prolaze kroz remont (Foto Ministarstvo odbrane) Do razlike u iznosima donacija pojedinih država koji se nalaze u „Informatoru o\n31.07.2019 u 17:44\nVozači Vojske Srbije nastupaju na vojnom reliju u Rusiji\nTimovi vojnih vozača iz Belorusije, Kine, Srbije i Uzbekistana stigli su u Republiku Tiva na krajnjem istoku Ruske Federacije gde će se, u okviru Međunarodnih vojnih igara, takmičiti u discipini vojni reli, saopštilo je Ministarstvo odbrane Ruske Federacije. Predstavnici Srbije i Belorusije prvi put nastupaju na takmičenju u ovoj disciplini. Kako je ranije saopštilo Ministarstvo odbrane Srbije, pred vozačima VS biće četiri trke: individualna, trka po karti, trka sa proverom vatrene osposobljenosti i ekipna trka. Trke se izvode u različitim terenskim uslovima, na relacijama od 150 do 250 kilometara. Tokom vojnog relija koristiće se ruska vojna vozila 4x4 „tigar”i neborbena vozila u kategorijama kategorija 4x4 i 6x6 „kamaz” ili „ural”.\n30.07.2019 u 16:57\nČepurin imenovan na visoku funkciju u NIS-u\nBivši ambasador Rusije u Srbiji Aleksandar Čepurin imenovan je za nezavisnog člana Odbora direktora NIS-a. Ovo je odlučeno na redovnoj sednice Skupštine akcionara te kompanije, prenosi Sputnjik. Čepurin je bio ambasador Rusije od 26. septembra 2012. godine do 10. juna ove godine, a na njegovo mesto došao je Aleksandar Bocan-Harčenko, prenosi Tanjug.\n30.07.2019 u 15:29\nBocan-Harčenko obišao izložbu o NATO agresiji\nNovoimenovani ambasador Ruske Federacije u Republici Srbiji Aleksandar Bocan-Harčenko, u pratnji ministra odbrane Aleksandra Vulina posetio je izložbu „Odbrana 78“, koju su Ministarstvo odbrane i Vojska Srbije priredili u Muzeju grada Beograda povodom obeležavanja 20. godišnjice odbrane otadžbine od NATO agresije, saopšteno je iz Ministarstva odbrane. Ministar Vulin predstavio je ruskom ambasadoru koncept interaktivne, multimedijalne postavke, sačinjene od osam tematski različitih celina, koje sažeto svedoče o dešavanjima u SR Jugoslaviji neposredno pre, za vreme i posle NATO agresije. Nakon obilaska izložbe ambasador Bocan-Harčenko nije krio emocije. - Stvarno je veoma teško dati izjavu ovde. Pokušaću izneti više osećaj. Pre svega hvala, u ime svoje i u ime Rusije, onima koji su\nPočast poginulim specijalcima na Elbrusu (FOTO)\nPlaninarska ekspedicija iz Srbije, posle višečasovnog uspona kroz sneg i po snažnom vetru, stigla je na lokaciju Stene Pastuhova na nadmorskoj visini od 4.800 metara, ispod samog vrha Elbrusa. Dalje se nije moglo, vetar je obarao ljude, nije bilo moguće održavati kolonu pri usponu. Na toj tački, u zoni večitog snega i leda, razvijen je pano sa fotografijama 24 pripadnika 72. specijalne brigade Vojske Jugoslavije, poginulih u ratu, nastradalih obavljajući svoju dužnost. Čak 11 njih živote je izgubilo u toku NATO agresije. Ekspedicija na Elbrus, najviši vrh Evrope i Rusije, izvedena je nedavno u znak sećanja na stradale specijalce uz poruku „Samo je nebo iznad nas”, koja je ispisana na pomenutom panou. Simbolično, slike stradalih pripadnika 72. specijalne brigade našle su se\n25.07.2019 u 17:10\nTenkisti otputovali na takmičenje u Rusiju\nTenkisti Vojske Srbije otputovali su sa aerodroma „Nikola Tesla” u Rusiju, gde će na poligonu Alabino učestvovati na Međunarodnim vojnim igrama, saopštilo je Ministarstvo odbrane. Njih je na put ispratio general-potpukovnik Milosav Simović, komandant Kopnene vojske. Tenkiste na jednom od najvećih vojnih sportskih takmičenja predvodiće brigadni general Željko Kuzmanović, komandant Druge brigade Kopnene vojske i potpukovnik Rade Adamović, koji je rukovodilac ekipe za tenkovski biatlon. Na ovogodišnjem takmičenju 21 pripadnik Vojske Srbije učestvovaće u disciplini „Tenkovski biatlon”. Pripadnici Vojske Srbije, ove godine, na takmičenju koje organizuje Rusija učestvuju u disciplinama tenkovski biatlon, vojni reli i snajperska granica. Takmičari će u prve dve discipline nastupiti u\n17.10.2019 u 12:40\nZaplenjeno 11 pušaka i toliko pištolja, dvoje uhapšenih\n17.10.2019 u 12:32\nOdmor britanskih turista pretvorio se u noćnu moru zbog greške u vožnji\n17.10.2019 u 12:27\n17.10.2019 u 12:24\nSindikat pozvao građane da prijave „kriminalne radnje” u vojsci


Prvi put u Beogradu - FIBA čelendžer - SPORTSKI ŽURNAL\nPrvi put u Beogradu - FIBA čelendžer\nFIBA čelendžer tri na tri donosi mnogo više od vrhunskog basketa i podrazumeva bogat zabavni program, kao i nekoliko pomoćnih terena na kojima će posetioci moći da pokažu svoje umeće\nFOTO: fiba.com, bgdpromo\nBasket magija, vrhunski igrači, impresivne veštine, nagradni fond od 40 hiljada dolara i sve ono zbog čega basket tri na tri ogromnom brzinom osvaja svet, stiže ovoga leta u našu prestonicu sa FIBA čelendžerom.\nPo prvi put, 13. i 14. jula, na platou ispred Štark arene, Beograd će biti domaćin renomiranog turnira i dovesti elitu u zemlju gde se igra najbolji basket na svetu.\nTokom dva dana, na severnom platou Štark Arene, publika će imati jedinstvenu priliku da uživa u vrhunskom basketu koji garantuje 16 najbolje rangiranih timova, među kojima će biti i pobednik turnira u organizaciji KSS, a u okviru tri na tri lige Srbije.\nAli, FIBA čelendžer tri na tri donosi mnogo više od vrhunskog basketa i podrazumeva bogat zabavni program, kao i nekoliko pomoćnih terena na kojima će posetioci moći da pokažu svoje umeće. Sve to biće praćeno impresivnom rasvetom i ozvučenjem koji garantuju nezaboravno iskustvo.\nBeograd čelendžer predstavlja i kvalifikacioni turnir za FIBA masters koji se održava u Pragu 3. i 4. avgusta, što garantuje dolazak basket krema Evrope.


BalkanMagazin :: Nemačka: Kako postići 85 posto vakcinisanih?\nponedeljak, 09. avgust 2021 00:51\nIstraživači su zaključili da bi poklon od 500 evra svakom vakcinisanom građaninu osigurao vakcinisanost od oko 90 posto\n(ilustracija, Slike lokalnih umetnika ukrašavaju centar za vakcinaciju u Straubingu u Bavarskoj, ali publike nema...)\nPar kobasica džabe, 20 posto popusta na ulaznice na koncertima, jevtinija elektronika i sportska oprema, povoljnije cene za turističke aranžmane – to su samo neke od mere o kojima nemačka savezna vlada razmišlja radi stimulacije građana da se vakcinišu. Cilj je, kako javlja DPA, da se postigne da 85 posto građana bude vakcinisano protiv kovida 19.\nU igri su i direktne finansijske nagrade koje bi mogle olakšati put ka kolektivnom imunitetu 83 miliona nemačkih žitelja. Dosada je bar jednu dozu vakcine dobilo 62 posto populacije. U prvoj polovini ove godine Nemačka nije imala problema sa zainteresovanošću građana za vakcinisanje ali vakcina nije bilo dovoljno. Sada nema problema s vakcinama ali je opala zainteresovanost za vakcinaciju.\nUpravo su zbog toga pokrenute diskusije da li bi (i koliko) poklanjanje kobasica ili darovi u gotovini povećali spremnost građana za vakcinisanje. Ekonomista tehnološkog instituta KIT u Karlsrueu Nora Čeh (Szech) je izradila studiju u kojoj se zaključuje da bi nagrada od 500 evra osigurala Nemačkoj skoro 90-procentnu vakcinisanost stanovništva.\n"Naše istraživanje je pokazalo da se spremnost za vakcinisanje bez bonusa kreće oko 70 posto, sa nagradom od 100 evra oko 80, a sa 500 evra bi dostigla skoro 90 posto", saopštila je Nora Čeh.\nOna i drugi zagovornici nagrada za vakcinisanje pozivaju se na poznati nemački institut Ifo koji je još u januaru utvrdio da svaka doza vakcine znači doprinos društvu, tj umanjuje štete zahvaljući manjem oboljevanju, u visini od 1.500 evra.\nNo, ima i onih koji nisu za nagrađivanje vakcinisanih. Zdravstveni ekspert nemačke socijademokratske partije Sabina Ditmar (Dittmar) ukazuje da "zdravlje nije lutrija" i da država "treba da građanima bolje objasni doprinos imunizacije". A, takođe, i iz vladjuće Hrišćansko-demokratske unije (CDU) premijerke Angele Merkel čuju se glasovi da ljudi treba da se za vakcinaciju odlučuju dobrovoljno a ne pod uticajem novčanih nagrada...


Grad Niš biće jedan od prvih gradova u Srbiji u kojem će se realizovati projekat sakupljanja i prerade otpadnih voda. U Srbiji je trenutno u ovoj oblasti veoma loša situacija – prerađuje se samo 5-10 odsto otpadnih voda. Do 2041. potrebno je izgraditi 320 postrojenja za prečišćavanje da bi se dostigli standardi Evropske unije u zaštiti životne sredine.\nPočetak pripreme tehničke dokumentacije za ovaj projekat ozvaničen je, u sredu 15. marta potpisivanjem Memoranduma o razumevanju (MoR) između Ministarstva poljoprivrede i zaštite životne sredine i Grada Niša, dok je početka radova planiran za 2019. godinu.\nKako je istakao gradnačelnik Niša, sistem za prikupljanje i preradu vode trebalo bi da omogući prečišćavanje otpadnih voda i da se više od 20.000 tona mulja ukloni iz reke Nišave. Za sada je urađena Studija izvodljivosti, koju je prihvatilo gradsko veće grada Niša, čime su stečeni uslovi za pripremu i kompletiranje tehničke dokumentacije sa tenderom. Naredni korak biće priprema tehničke dokumentacije kroz PEID program.\nOva dokumentacija podrazumeva sledeće segmente – postrojenje za prečišćavanje otpadnih voda (PPOV) Niš, dodatni tretman mulja, glavni kolektori do postrojenja, rekonstrukcija kolektora u Nišu, proširenje kolektorske mreže i postrojenje za prečišćavanje pitke vode Medijana – tretman vode od pranja filtera.\n“Projekat u Nišu obuhvata 6 značajnih infrastrukturnih komponenti, čija je procenjena vrednost preko 50 miliona evra,” rekla je Stana Božović, državna sekretarka Ministarstva poljoprivrede i zaštite životne sredine.\nU Srbiji se prerađuje samo 5-10% otpadnih voda, a do 2041. godine ovaj segment treba da se usaglasi sa evropskim direktivama, kao i da se izgradi 320 postrojenja za prečipćavanje otpadnih komunalnih voda. Više od 50% industrijskih postrojenja u Srbiji ne prečišćava otpadne vode, jer nema sisteme za prečišćavanje. Ni Beograd, kao grad sa više od dva miliona stanovnika, nema postrojenje za prečišćavanje otpadnih voda koje se ulivaju u Dunav. Srbija se danas nalazi pri dnu lestvice evropskih zemalja u pogledu komunalne opremljenosti dok su brojne poplave koje su u prethodnom periodu pogodile Srbiju dodatno uticale na ovaj sektor.\nTagovi: NIS, otpadne vode\nPočetna » Vesti » Voda » NIŠ dobija sistem za sakupljanje i preradu otpadnih voda


„BH Telecom“, „Telekom Srpske“ i „HT Eronet“ zajedno kontroliraju 99 posto tržišta mobilne telefonije, navodi se u izvještaju\nE. Halimić 16.12.2020\nINOVACIJE BiH jedina država u Evropi koja nije spremna za 5G\n„BH Telecom“ uspješno testirao 5G tehnologiju\n- Tržište karakteriziraju tri zone, svaka s postojećim operaterom. Najveći operater „BH Telecom“ je dominantan provajder, dok „Telekom Srpske“ (m:tel) posluje u RS, a „HT Eronet“ (HT Mostar) djeluje u Hercegovini. Zajedno, ova tri trenutna operatera kontroliraju 99 posto tržišta - pojašnjeno je.\nDodaje se da je širokopojasna mreža fiksne telefonije relativno nerazvijena, što je rezultiralo time da ulaganja u mobilne nadogradnje „BH Mobile“ i „Telekom Srpske“ omogućavaju širokopojasnu povezanost u zemlji u većoj mjeri nego što je to uobičajeno drugdje u Evropi.\n- Tri operatera mobilne mreže, svaki povezan s jednim od postojećih fiksnih operatera, pružaju nacionalnu pokrivenost. Regulatorna agencija za komunikacije (RAK) izdala je 4G licence nacionalnom trojcu operatera mobilne mreže u aprilu 2019. Koncesije važe 15 godina i obavezuju vlasnike licenci da počnu pružati komercijalne 4G usluge u roku od mjesec od dodjele. Od operatera se, također, traži da mreže pokrivaju 90 posto teritorija zemlje u roku od pet godina od dodjele - naglašeno je.\n- Međutim, „BH Telecom“ nije uspio utvrditi raspored komercijalnog uvođenja 5G, rekavši samo da će takav razvoj događaja uslijediti kada to bude opravdala potražnja za brzinama koje nudi 5G. M:tel je najveći rival „BH Telecoma“ u zemlji, s udjelom na tržištu od 41 posto. „HT Eronet“ najmanji je pružatelj usluga, sa samo 14 posto tržišnog udjela - pojašnjeno je.\nDodaje se kako je Globalno udruženje dobavljača mobilnih usluga (GSMA) izvijestilo još 2019. godine da su LTE mreže postavljene u svakoj evropskoj zemlji, nakon što je to kao posljednja učinila Bosna i Hercegovina.\n- Iz dostupnih izvještaja vidi se da se, kada je riječ o BiH, još ne zna kada će 5G stići u tu državu. Pred operaterima je težak zadatak - zaključeno je.\n- U aprilu 2019. Albanija, BiH, Kosovo, Sjeverna Makedonija, Crna Gora i Srbija dogovorile su se o smanjenju troškova rominga. Ugovorom je predviđeno smanjenje troškova na minimalne iznose. Ukidanje svih roming naknada predviđeno je ove godine, što je preduvjet da bi se na kraju pridružilo zajedničkoj zoni rominga EU - navodi se.\n5G 4G HT Eronet BH Telecom m:tel


liga evrope – Sport\nОзнака: liga evrope\nFudbaleri zagrebačkog Dinama igraće u četvtfinalu Lige Evropa protiv Viljareala, odlučeno je danas žrebom u Nionu. Hrvatski tim je juče napravio iznenađenje izbacivši Totenhem, a danas je za protivnika u narednoj fazi tog takmičenja dobio španski Viljareal. Pobednik tog dvomeča će u polufinalu igrati protiv pobednika četvrtfinala u kojem se sastaju Arsenal i Slavija Prag. Jedan od favorita za osvajanje trofeja,…\nFudbaleri engleskog Arsenala dočekuju grčki Olimpijakos u revanš meču osmine finala Lige Evrope. Duel u Londonu počinje u 18.55, uz prenos na Drugom programu RTS-a. ”Tobdžije” u revanš ulaze sa velikom prednošću koju su doneli iz Pireja, kada su slavili sa 3:1. Golove su tada za goste postigli Odegard, Gabriel i Elneni, dok je jedini strelac za crveno-bele sa mora…\n26 фебруара, 2021 Redakcija


Fudbalerka SAD Megan Rapino proslavlja pobedu na Svetskom kupu u Francuskoj (Foto: Reuters/Lucy Nicholson)\nŽenska fudbalska reprezentacija SAD osvojila je četvrtu titulu prvaka sveta pobedom nad zvaničnim šampionkama Evrope, selekcijom Holandije - 2:0 (0:0) pred skoro 60.000 gledalaca u Lionu, u Francuskoj.\nGolove su postigle Megan Rapino u 61. minutu iz penala i Rouz Lavel osam minuta kasnije. SAD su tako odbranile trofej osvojen 2015. u Vankuveru, a najbolje su bile i 1991. i 1999. godine. Selektorka SAD Džil Elis postala je prvi trener sa dve titule šampiona sveta u ženskom fudbalu.\nKritike na račun američkih fudbalerki posle rekordne pobede na SP\nAmerikanke su mogle da reše pitanje pobednika i ranije, ali je na golu stajala sjajna Sari van Vinendal, koja je u nekoliko navrata spasila svoj tim. Nije međutim mogla ništa da učini da spreči gol iz penala, kojim se Rapino izjednačila sa saigračicom Aleks Morgan i reprezentativkom Engleske Elen Vajt na vrhu liste strelaca, sa po šest golova. Van Vinendal ja bila nemoćna i posle odličnog šuta Lavel sa ivice šesnaesterca u 69. minutu.\nMegan Rapino je proglašena najboljom fudbalerkom Svetskog kupa u Francuskoj, dok je Sari van Vinendal najbolja golmanka.


"Potpisali smo grant za nekoliko važnih projekata, ali to nije sve što radimo sa EIB", rekla je Mihajlović.\nNaglasila je da se Vlada Srbije pre dve godine strateški opredelila da razvija vodne koridore, te da će Srbija zajedno sa EIB realizovati važne projekte u oblasti vodnog saobraćaja vredne 200 miliona evra. "Razvijamo naravno i drumski, železnički i vazdušni saobraćaj, ali mi se čini da nikada nismo toliko govorili i radili upravo na projektima u vodnom saobraćaju", kaže Mihajlović.\n"Danas smo razgovarali i o proširenju kapaciteta u još dve luke. Vodni koridori su bili zapostavljeni prethodnih nekoliko decenija. Jednako kako ulažemo u sve vidove saobraćaja trudićemo se ulažemo i u vodni saobraćaj", poručila je Mihajlović koja se pre potpisivanja sporazuma sastala sa predstavnicima EIB.\nMihajlović kaže da su na sastanku govorili i o železnici, putevima, vazdušnom saobraćaju, te ističe dobru saradnju sa EIB naročito u oblasti unfrastrukture.\n"Drago mi je što kroz mnogo grantova koje smo potpisivali počinjemo realiziju velikih projekata. Deo važnog projekta koji treba već naredne godine da se realizuje je elektrifikacija pruge od Niša do Dimitrovgrada", rekla je Mihajlović.


Šalteri - Blic Online\nSekretarijat za javni prevoz privremeno je obustavio rad šalterskih službi u prostorijama Sekretarijata za javni prevoz na aerodromu ''Nikola Tesla'' u cilju preduzimanja pojačanih mera zdravstvene zaštite, obajvljeno je na sajtu Grada Beograda.\nMnogi smatraju da je leto idealno doba za pribavljanje dokumentacije — manje je ljudi, a većina službi radi uobičajeno. Međutim, iako je vreme godišnjih odmora, redovi se prave svakog dana. Pozivajući se na rezultate anketa agencija, RTS prenosi da se na šalterima u Srbiji prosečno se čeka više od pola sata: u Nacionalnoj službi za zapošljavanje oko 35 minuta, u pošti 26, u bankama 21 minut, a apsolutni rekorder po čekanju u redu je katastar, gde Beograđani često provedu ceo sat.\nKada kupuju karte, putnici na Beogradskoj autobuskoj stanici mogu da ih plate isključivo gotovinom ili "dina" karticom, ali ne i ostalim platnim karticama. Razlog za to je, kako objašnjavaju na BAS-u, to što prevoznici "ne žele da podele troškove provizije".\nS KUĆNIM LJUBIMCIMA PRED ŠALTER Novi propis stupio na snagu, a ovo su USLOVI\nOdbornici Skupštine Grada Beograda usvojili su na današnjoj sednici Predlog odluke o dopunama Odluke o držanju domaćih životinja i kućnih ljubimaca na teritoriji grada Beograda.\nMUP u Ljermontovljevoj će raditi i 1. i 2. januara\nŠalteri za upravne poslove MUP-a u Ljermontovoj ulici broj 12a u Beogradu, dežuraće 1. i 2. januara, kao i 7. januara, od 8 do 20 sati.\nNestorović: Papire i šaltere svodimo na minimum\nDržavni sekretar Ministarstva državne uprave Žikica Nestorović izjavio je danas, predstavljajući Nacrt zakona o elektronskoj upravi, da će njegova primena omogućiti veću efikasnost u radu, smanjiti troškove, kao i da se upotreba papira i šaltera svede na minimum.\nŠetanje od šaltera do šaltera, prikljupljanje silne papirologije, plaćanje računa u bankama i poštama uskoro će otići u istoriju, jer će se sve obavljati elektronski. To će omogućiti usvajanje zakona o elektronskom dokumentu, elektronskoj identifikaciji i uslugama od poverenja u elektronskom poslovanju, koji će se ubrzo naći u skupštinskoj proceduri.\nDANE GUBE PRED ŠALTERIMA Do dokumenata kao u USPORENOM FILMU\nGrađani Republike Srpske koji odluče da pre posla produže važenje ličnih dokumenata ili registruju vozilo verovatno će zakasniti na posao i još dobiti opomenu od šefa.\nU "Pošti" uz koverte za nagradnu igru dele i REKLAMNE FLAJERE\nGroznica nagradne igre "Uzmi račun i pobedi" u punom je jeku, a deficitarne koverte unele su nervozu među građanima. Međutim za stanovnike naselja Stepa Stepanović nema zime, jer oni ne samo da dobijaju koverte, već i reklamni materijal koji ide uz njih.\nŠalteri RFZO za socijalno osiguranje neće raditi od sutra do 9. januara\nCentralni registar obaveznog socijalnog osiguranja neće biti dostupan zbog rada na informacionom sistemu, od sutra u 15.30 sati do 9. januara do 07.00 sati, saopštio je Republički fond za zdravstveno osiguranje.\nISTIČE ROK ZA ZAMENU LIČNIH KARTI Policijski šalteri do kraja 2016. rade u dve smene\nŠalteri policije u tri opštine jugozapadne Srbije radiće do kraja godine u dve smene zbog povećanog broja zahteva građana za zamenu "papirne" lične karte novom čipovanom.\nŠALTERI RADE I NEDELJOM Ne jenjavaju gužve za zamenu zdravstvenih knjižica\nZbog povećanog broja zahteva za zamenu i izdavanje lične karte na novom obrascu, iz Policijske uprave Zaječar obaveštavaju građane da će šalteri raditi po sledećem rasporedu:


11-02-2020 06:39 Naoružanje Srbija Društvo Video\nSrbija će u sklopu vojne saradnje sa Rusijom na poklon dobiti 30 tenkova T-72, a koliko je moćan ovaj oklopnjak u realnim uslovima, pokazala je i vežba održana na tri poligona u Rusiji.\nRuski tenk T-72 (Foto: Jutjub)\nSrbija bi od Rusije, pored šest „migova 29“, trebalo da dobije i 30 tenkova T-72 i 30 oklopnih vozila BRDM-2, od kojih su neki već stigli u našu zemlju.\n"Migovi 29" iz ruske donacije, ali i jedan tenk T-72 koji je stigao iz Rusije, bili su zvezde vojne parade održane prošle godine u Nišu.\nPročitajte OVDE kako se Rusi hvale novim moćnim oružjem.\nNEVIĐENI SKANDAL! Đukanović gori od Hrvata: Milogorci tražili da naši oficiri skinu uniforme!


Sistem "dubokog" učenja, koji je razvijen u Googleovoj AI laboratoriji pronašao je novu primenu u medicini. Ovoga puta lekari i naučnici ovaj sistem mogu da koriste za patološke analize i dijagnostiku karcinoma dojke koji se proširio s primarnog žarišta na obližnje limfne čvorove.\nU te je svrhe još 2016. godine razvijen je poseban sistem LYNA (LYmph Node Assistant, or LYNA), koji je u međuvremenu unapređen, testiran i pretvoren u pravog pomoćnika lekarima.\nGoogleovi naučnici, koji se bave veštačkom inteligencijom uspeli su da istreniraju ovaj sistem mašinskog učenja na dodatnim skupovima podataka, tako da on sada još bolje prepoznaje ćelije karcinoma na snimcima tkiva. Trenutna preciznost kojom LYNA prepoznaje na kojim se snimcima nalaze metastaze, a na kojima ne, iznosi čak 99 odsto.\nOsim prepoznavanja pojave ćelija raka ovaj sistem može da izoluje i njihovu lokaciju na snimku, te prepoznaje i druga sumnjiva područja, ali i daje preporuke lekarima na šta treba da obrate dodatnu pažnju.\nRačunarski sistem je testiran na manjim (mikro) metastazama, koje se teško uočavaju, i zabeležio je odlične rezultate i upola skratio vreme koje je potrebno za analizu takvih snimaka, kažu iz Googlea.\nIsto tako, napominju da će biti potrebno još raditi na tom sistemu, kako bi se AI implementirao u stvarni svet dijagnostike gde bi aktivno pomagao lekarima – ali su svakako optimisti oko toga da će i taj dan uskoro doći.\nNezavisne Novine: Razvijen sistem koji prepoznaje ćelije raka u 99 odsto slučajeva


Republika / Katastrofa u SAD: Intenzivna nega u Njujorku puna mladih ljudi, broj obolelih u celoj državi uskoro dostiže cifru od 200.000!\nsreda, 1. 4. 2020.| 19:17\nNjujork je put od nulte osobe do 43.000 zaraženih, od kojih je petina u bolnicama, prešao od 1. marta do danas, a SAD su za samo pet dana od 100.000 stigle do 200.000 pozitivnih koliko će ih na kraju dana biti.\nZbog toga nadležni iz minuta u minut upozoravaju na tešku borbu koja tek predstoji i prenose alarmantne reči zdravstvenih radnika da se trijaža već sprovodi kao na ratištu.\nMediji uz zabrinjavajuće podatke, među kojima je i činjenica da je broj umrlih u Njujorku juče prešao 1.000 a da ih je već danas 1.096, u nameri da očuvaju pozitivan duh Njujorčana ne zaboravljaju Međunarodoni dan šale pa im na dve strane "poklanjaju" 50 prvoapriliskih šala na temu karantina.\nDa bi se ljudi nasmejali na Munkov Krik ubačena su kolica puna toalet papira. Iskorišćena je i Mikelanđelova freska na kojoj Bog umesto života Adamu daje sredstvo za dezinfekciju ruku ...\nNa drugoj strani sumornu stvarnost prikazuje i situcija u Kvinsu gde živi trećina od ukupno 43.119 zraženih Njujorčana, odakle stiže novo upozorenje - pacijente dovode u bolnicu uglavnom da bi tu umirali, a bolničko osoblje dodaje da su intenzivne nege prepune ljudi između 20 i 40 godina.\nOči javnosti uprte su i u pomoć koja je danas sitgla iz Rusije, ali i reči portparola Kremlja da očekuju da ih Vašington podrži ako se kod njih situacija zaoštri.\nI na drugom kraju države, na samom jugu, na Floridi jednoj od pet najugroženijih država u SAD, danas je tačno mesec dana od pojave nultog pacijenta -bio je to put dovoljan da broj zraženih poraste na 6.741 a da umre 85 ljudi. U bolnicama ih je nešto manje od 10 odsto.\nMediji podsećaju da je za žitelje Florde jos krajem februara, a u nekim delovima te Sunčane drežave, i početkom marta, kada se virus jedva pojavio u SAD, COVID bio nešto potpuno apstraknto i daleko, priča koja je mogla da interesuje samo one koji su želeli da odu u Kinu, Italiju ili u Sijetl, i nikoga više. Nastavili su da putuju, fraza socijalna distanca bio je strani koncept za njih...\nSlušajući upozorenja, ne bi bilo iznenađujuće da se i ovde dogodi nešto slično Njujorku, jer je Florida, zajedno sa Kalifornijom, Mičigenom i Luizijanom među vodećim po broju zaraženih u SAD gde je na 327 miliona stanovnika 189.753 pozitivnih.\nOpasnost da se to desi povećali su i brojni Njujorčani koji su bežeći iz grada nahrlili na Floridu, a i činjenica da su Majami i Fort Loderdejl meka za kruzere, poput Zandama, koga niko neće zbog stotina obolelih i četvoro mrtvih.\nDo pre dve nedelje najveći problem u SAD imala je država Vašington, gde se 21. januara pojavio nulti pacijent. Bio je to čovek koji se vratio iz Vuhana, a prvi u Njujorku bila je žena, zdravstveni radnik, koja se vratila iz Irana.\nOhrabrujuća analiza: Evo kada se očekuje vrhunac epidemije\nSvet SAD Njujork Koronavirus Intenzivna nega Oboleli Virus Korona\nNjujork uvodi mogućnost testiranja na koronu i u apotekama\nCRNI REKORD: U Americi za dan umrlo 2.228 ljudi, najviše u svetu za 24 časa od početka epidemije


Cvijanović: Imamo plan ako Visoki predstavnik počne da smenjuje izabrane zvaničnike RS - 24vesti\nPredsednica Republike Srpske Željka Cvijanović izjavila je da ovaj BH entitet ima plan ukoliko Visoki predstavnik za BiH Valentin Incko, koristiteći bonska ovlaštenja, počne da smenjuje zvaničnike Republike Srpske.\n„Naravno, imamo plan, ali videćemo još šta će biti“, kazala je Cvijanovićeva.\nOna je istakla da RS „neće da trpi bilo kakvo nasilje, maltretiranje i vređanje od bilo koga“.\n„Republika Srpska ima svoje izgrađene institucije, koje imaju potpuni legitimitet i demokratski izabrane predstavnike, koji predstavljaju volju naroda, rade svoj posao i donose svoje odluke“, kazala je Cvijanovićeva u intervjuu za EuroBlic.\nDodala je da sve odluke koje donose institucije RS su legitimne, zato što su te institucije legitimne, naglašavajući da RS neće da „trpi bilo kakvo nasilje, maltretiranje i vređanje od bilo koga, pa ni od Visokog predstavnika“.\nPredsednica RS smatra da „ne vidi zašto bi jedan (Visoki predstavnik u BiH Valentin) Incko ili bilo koji drugi visoki predstavnik pribegavao retrogradnim mehanizmima kažnjavanja ili sankcionisanja, jer nigde ne piše da može da radi tako nešto u svom mandatu“.\nCvijanovićeva je još rekla da su svi procesi u kojima Republika Srpska učestvuje dobrovoljne prirode, ističući da niko ne može da sankcioniše njene institucije za nešto što hoće ili neće da učine.\n„Republika Srpska pokazuje organizovanost i ozbiljnost u odnosu na Federaciju BiH, ali i neke zemlje u okruženju“, ocenila je ona.\nIstakla je da „ne može jedan Visoki predstavnik da uklanja ljude koji su demokratski izabrali građani“, dodavši da Visoki predstavnik moće da pomaže, koordiniše i nudi svoje dobre usluge, a ne da služi kao neka pretnja.\n„To vreme je prevaziđeno“, istakla je Cvijanovićeva.\nKomentarišući ultimatum koji je Incko dao Narodnoj skupštini Republike Srpske, tražeći da se ponište odlikivanja koje su prije pet godina dodeljene Biljani Plavšić, Radovanu Karadžiću i pokojnom Momčilu Krajišniku, predsednica RS je navela da je to jedna velika manipulacija.\n„I ono što se dešavalo ranije i ova činjenica da Incko sada izvlači jedan takav zahtev. U suštini, Visoki predstavnik ovde i funkcioniše tako da politički Bošnjaci dižu političku temperaturu, a onda on izlazi u susret njihovim političkim željama, reaguje i postavlja određene zahteve. Narodna skupština je donela određene zaključke, dodelila odlikovanja i tu je stavljena tačka na tu priču“, naglasila je Cvijanovićeva.\nOna je ponovila stav vlasti u RS da mandat OHR-a mora biti okončan, ako BiH želi biti moderna zemlja koja ide ka EU, te da ima suverenitet i hoće da upravlja procesima.


Stefanović najoštrije osudio ponašanje lidera SzS - Alo.rs\nStefanović najoštrije osudio ponašanje lidera SzS\nPovodom najnovijih ispada lidera opozicije Dragana Đilasa, oglasio se ministar unutrašnjih poslova i član Predsedništva SNS Nebojša Stefanović.\n- Saopštenje koje je Dragan Đilas danas pročitao, sa unapred pripremljenog papira, više nego jasno pokazuje koliko je Aleksandar Vučić bio u pravu kada je rekao da je tom delu političara suštinski jedino stalo do što gore pozicije Srbije - istakao je danas Nebojša Stefanović, član Predsedništva SNS-a i ministar unutrašnjih poslova Republike Srbije.\nOn je rekao da se nažalost, potvrdilo da ni Dragan Đilas ni ljudi koji ga okružuju, ne samo da nemaju ni trunku empatije prema porodicama ljudi koji su nastradali od Kovida 19, već pokušavaju da jednu tešku bolest i nesreću ljudi iskoriste za svoje jeftine političke poene, baš kao što je to Đilas radio dok je bio na vlasti.\n- Tako je zloupotrebljavao državnu kasu kako bi postao jedan od najbogatijih ljudi u ovom delu Evrope, u trenutku kada je, zahvaljujući njegovoj vlasti, ugašeno više stotina hiljada radnih mesta, kada su firme prodavali budzašto, a Đilas bogateći se preko svake mere, pokazao da mu nimalo nije stalo do miliona ljudi koji su tada ostali poniženi i bez budućnosti u sopstvenoj zemlji - upozorava Stefanović.\n- Dragane Đilase, prestani da se reklamiraš svakoga dana kako si odneo nekakvu pomoć Novom Pazaru, a čija je vrednost manja od one koju su tvoje firme zarađivale za nekoliko minuta rada sa državnim firmama. Bedno je, čak i kad je od tebe - rekao je Stefanović.\n- O epidemiji gripa iz 2009-te, stotinama mrtvih i milionima vakcina koje su stigle kada je epidemija završena, o nedostatku odgovornosti i kako je sakrivana istina od građana, pošto to tada nije bila tema u našim medijima, i o tome ko je uzeo novac u trgovini vakcinama, ko je pravio profit u apotekarskim ustanovama, a koje su bile pod nadležnošću Dragana Đilasa (gle čuda), građani Srbije znaju dovoljno. Ne moram da ih podsećam da tada nije bilo zaštitnih maski u našim prodavnicama a užasno stanje u medicinskim ustanovama najbolje opisuju ljudi koji su tada tamo tražili pomoć. Zato je posebno licemerno i jadno da sada kritike na račun ljudi koji se bore za građane iznosi Đilas - istakao je Stefanović.\nStefanović je podsetio građane Srbije da je Dragan Đilas bio i ostao dobar samo za sebe i svoje kompanije. Svima ostalima je naneo ogromnu štetu i učinio život u Srbiji veoma težak i gotovo nepodnošljiv.\n- Promenom vlasti i dolaskom Aleksandra Vučića na kormilo države, Srbija je počela da se menja i konačno smo dobili čoveka koji razmišlja o tome kako da narodu bude bolje, kako da poveća plate i penzije, kako da naša zemlja ima više puteva, škola, vrtića i bolnica. Baš onih bolnica koje Đilas i njegova interesna banda nikada nisu gradili. I magnetnih rezonanci i skenera i gama noževa i više lekara i medicinskog osoblja - istakao je član Predsedništva SNS-a.\nStefanović je na kraju poručio da zna da će građani Srbije uvek imati snage da se odupru tajkunima i njihovim različitim "ekspertima", koji jedva čekaju da se ponovo vrate na vlast i dovrše čerupanje Srbije. I da zna da će njima Aleksandar Vučić uvek smetati jer neće dozvoliti pljačku, otimačinu i razaranje naše jedine Srbije.\nNebojša Stefanović SNS Dragan Đilas Savez za Srbiju Korona koronavirus korona virus COVID-19 koronavirus u srbiji kovid-19 politika


Egipatska policija ubila 15 ekstremista\nVulin: Iste firme izvozile oružje i u Azerbejdžan i u Jermeniju |\n► Egipatska policija ubila 15 ekstremista\nEgipatska policija je saopštila da su njeni pripadnici ubili 15 ekstremista u sukobu u nemirnom severnom delu Sinajskog poluostrva.\nNavedeno je da je do razmene vatre došlo juče kada je policija upala u skrovište ekstremista zapadno od mediteranskog grada el-Ariš.\nPolicajci su rekli da su u skrovištu pronašli oružje i eksploziv a da su tela ubijenih prebačena u obližnju bolnicu radi identifikacije.\nU odvojenom incidentu je šest policajaca povređeno kada je njihovo vozilo naletelo na eksplozivnu napravu u obližnjem gradu Šeik Zuveid.\nEgipatske snage se na Sinajskom poluostrvu godinama bore protiv lokalnog ogranka Islamske države.\nPolicija brutalno rasterala demonstrante u Minsku, više stotina privedenih\nBeloruska policija brutalno je noćas rasterala demonstrante koji su izašli na ulice da iskažu nezadovoljstvo dugogodišnjom autoritarnom vladavinom predsednika Belorusije Aleksandra Lukašenka.\nFunkcioner otcepljenog dela Demokratske stranke (DS) Dragoslav Šumarac izjavio je danas da se MUP i tužilaštvo mesec dana od protesta u Beogradu i drugim gradovima u Srbiji nisu oglasili o...\nPremijer Kosova Avdulah Hoti najavio je da će uskoro imati detaljan izveštaj o situaciji u selu Karačevo gde su se po navodima poslanika Samoopredeljenja Mefailja Bajćinovcija, pojavili...\nPolicija u Bugarskoj sklonila šatore kojima su demontranti blokirali puteve\nBugarska policija uklonila je danas desetine šatora kojima su demonstranti blokirali ključne gradske raskrsnice širom zemlje.\nUhapšen mladić posle napada na dečake koji su igrali košarku\nNiška policija uhapsila je A.A. (22) iz Uroševca zbog napada nožem na dvojicu muškaraca starosti 45 i 42 godine, pošto se prethodno verbalno sukobio sa maloletnicima koji su igrali košarku na...\nMakron apelovao na donatore da brzo pomognu Libanu\nPredsednik Francuske Emanuel Makron apelovao je danas na učesnike donatorske konferencije za pomoć Libanu da deluju brzo i efikasno kako bi pomogli toj zemlji posle smrtonosne eksplozije u bejrutskoj luci.\nIzlazne ankete u Belorusiji: Lukašenko osvojio 79,7 odsto glasova\nOdlazeći predsednik Belorusije Aleksandar Lukašenko osvojio je 79,7 odsto glasova na danas održanim predsedničkim izborima u Belorusiji, navode večeras izlazne ankete po zatvaranja birališta.\nĐaci s maskama u razredu ili ne - ni Nemci još ne znaju\nMaske tokom nastave u razredu, ili maske samo u hodnicima, ili skroz bez maski, ali uz održavanje razdaljine među đacima "kad je to moguće", ili nikakve udaljenosti unutar istog razreda, ili uopšte nigde nikakve udaljenosti - sve su to pitanja u svih 16 saveznih država Nemačke.\nOpoziciona beloruska kandidatkinja: Većina građana je uz nas\nOpoziciona kandidatkinja Svetlana Tihanovskaja izjavila je večeras po zatvaranju birališta na predsedničkim izborima u Belorusiji da je većina građana uz nju.\nEvropska komisija obećala dodatnih 30 miliona evra Libanu\nEvropska komisija obećala je dodatnih 30 miliona evra na današnjoj međunarodnoj donatorskoj konferenciji za Liban posle smrtonosne eksplozije u Bejrutu.\nJoš jedan libanski ministar podneo ostavku\nLibanski ministar ekologije Katar Demianos najavio je večeras da podnosi ostavku. On je drugi član Vlade koji je odlučio da podnese ostavku posle smrtonosne i razorne eksplozije u bejrutskoj luci.\nLider Alternative za Nemačku pozdravio povlačenje američkih trupa\nLider najveće ekstremno desničarske partije Alternativa za Nemačku(AzN) pozdravio danas je odluku američkog predsednika Donalda Trampa da povuče deo vojnih snaga iz Nemačke.\nBroj britanskih kompanija koje planiraju da smanje broj zaposlenih je u junu bio je pet puta veći nego u istom mesecu godinu dana ranije što pokazuje ekonomske posledice pandemije, objavljeno je danas.\nPredsednik SAD Donald Tramp apelovao je danas na vladu Libana da sprovede "punu i transparentnu istragu" eksplozije koja je razorila Bejrut.


Počinju prijave za dodelu vaučera za letovanje\nPočinju prijave za dodelu vaučera za letovanje u Srbiji\nVesti Autor:Tanjug03. jul. 201513:14 > 13:24\nMinistarstvo trgovine, turizma i telekomunikacija objavilo je konačnu listu od 243 ugostiteljska objekta u Srbiji u kojima se mogu rezervisati odmori uz korišćenje vaučera, a prijave sa kompletnom dokumentacijom mogu se predati na šalterima Pošta Srbije od ponedeljka 6. jula.\nRok za podnošenje prijava, za subvencionisano korisćenje smestaja u objektima sa te liste, sa kompletnom dokumentacijom je 15. jul.\nMinistarstvo je objavilo obaveštenje za podnošenje prijava za dodelu vaučera, u kojem između ostalog, podseća da je vrednost vaučera 5.000 dinara, oni se mogu koristiti u periodu od 1. avgusta do 20. novembra ove godine, a njima se može plaćati samo smeštaj, ali ne i ishrana, piće, zdrvastvene i druge usluge, bravišna taksa.\nVaučeri se mogu koristiti isključivo u ugostiteljskim objektima koji nisu na opštini odnosno u mestu prebivališta korisnika vaučera i to u trajanju od najmanje pet noćenja. Korisnici vaučera mogu biti penzioneri, nezaposleni sa evidencije Nacionalne službe za zapošljavanje, korisnici prava na dodatak za pomoć i negu drugog lica, zaposleni sa primanjima koja ne prelaze 60.000 dinara neto mesečno, ratni vojni invalidi čija primanja takođe nisu veća od 60.000 dinara.\nVaučeri za odmor važiće od 1. avgusta, prijave u "Pošti"\nLetujte u Srbiji i "zaradite" olakšice\nKorisnik vaučera može da ostvari pravo na subvencionisano korišćenje usluga smeštaja u ugostiteljskim objektima samo po jednom osnovu, a onaj koji podnosi prijavu stiče pravo na dodelu vaučera ako je jedan od uslova ostvario do 1. juna ove godine.\nUslov za dodelu vaučera je rezervacija smeštaja kod ugostitelja sa objavljene liste, jer će ministarstvo dodeliti vaučere na osnovu potvrde o rezervaciji. Smeštaj treba rezervisati za period od 1. avgusta do 20. novembra ove godine i to za najmanje pet noćenja. Popunjena prijava sa potrebnom dokumentacijom podnosi se na šalterima Pošta Srbije, a obrazac će biti objavljen na internet stranici ministarstva.\nPrijavu treba popunjavati ručno, čitko, štampanim slovima i potpisati je, a uz prijavu potencijalni korisnik vaučera treba da priloži fotokopiju lične karte, potvrdu ugostitelja o rezervaciji smeštaja na njegovo ime. Kao potvrda o rezervaciji biće prihvaćena i potvrda koja je poslata elektronskim putem, kao e-mail ili skeniran dokument, koji je overen i potpisan. Potvrda treba da sadrži broj potvrde i period rezervacije, kao i ime i prezime osobe na koju glasi.\nPenzioneri uz potvrdu treba da podnesu ček od penzije za maj, nezaposleni fotokopiju uverenja NSZ o prijavi na evidenciju nezposelnih lica.\nKorisnik prava na dodatak za pomoć i negu drugog lice koji to pravo ostvaruje u skladu sa Zakonom o socijalnoj zaštiti treba da podnese fotokopiju rešenja ili uverenja kojim kojim dokazuje ostvarivanje tog prava izdato od strane centra za socijalni rad, Ministarstva za rad, Pokrajinskog sekretarijata za zdravstvo, socijalnu politiku i demografiju i Sekretarijata za socijalnu zaštitu.\nKosrisnici prava na dohodak za pomoć i negu drugog lica koji to pravo ostvaruju u skladu sa Zakonom o penzijskom i invalidskom osiguranju potrebno je da uz prijavu podnesu i fotokopiju rešenja ili uverenja koje je izdao Republički fond za penzijsko i invalidsko osiguranje.\nZaposleni pored prijave, podnose original potvrdu o zaposlenju i ostvarenoj zaradi za maj koja ne prelazi iznos od 60.000 dinara a koju izdaje poslodavac.\nRatni vojni invalidi sa primanjima koja ne prelaze iznos od 60.000 dinara mesečo podnose uverenje o priznatom svojstvu i iznosima mesečnih primanja koje izdaje nadležan opštinski organ, a zaposleni ratni vojni invalidi i original potvrdu o zaposlenju i ostvarenoj zaradi za maj koju izdaje poslodavac.\nKompletirana prijava predaje se isključivo na šalterima JP Pošta Srbije, rok za predaju prijave sa potrebnom dokumentacijom je 15. jul.


Zaharova: Berlin objavio rat „Telegramu“ - 12.01.2022, Sputnik Srbija\nZaharova: Berlin objavio rat „Telegramu“\nNemačka je zvanično objavila rat mesindžeru „Telegrama“, izjavila je portparolka Ministarstva spoljnih poslova Rusije Marija Zaharova. 12.01.2022, Sputnik Srbija\nDiplomata je na svom Telegram kanalu podsetila da je ministarka unutrašnjih poslova Nemačke Nensi Fezer ranije saopštila da nije isključeno da bi krajnja mera moglo da bude blokiranje mesindžera „Telegrama“ u zemlji ukoliko ne bude pronađeno opšteevropsko rešenje za poštovanje zahteva lokalnog zakonodavstva.Kako kaže portparolka, tu pretnju je pojačao i ministar pravde Marko Bušan koji je u intervjuu za „Bild am zontag“ najavio „milionske“ kazne mesindžeru „Telegrama“ u vezi sa navodnim kršenjem nemačkog zakona i podsetio da kompanija mora da obezbedi rad mehanizma za obaveštavanje društvene mreže o nedozvoljenom sadržaju.Ona je ocenila da je vreme je da se uvede „hešteg“ koji simbolizuje nemačko odstupanje od demokratskih vrednosti, dodajući da se tako nešto nije dešavalo dok je Angela Merkel bila na poziciji kancelarke.Ranije je nemački regulator za medije MABB primorao evropskog satelitskog operatora „Eutelsat 9B“ da ukloni sa svoje platforme novi televizijski kanal na nemačkom jeziku „RT DE“ koji emituje program iz studija u Moskvi. S tim u vezi, portparol Kremlja Dmitrij Peskov nazvao je novom „kaubojskom realnošću” situaciju sa ruskim medijima u inostranstvu.\nrusija, nemačka, marija zaharova, mesindžer telegram\nNemačka je zvanično objavila rat mesindžeru „Telegrama“, izjavila je portparolka Ministarstva spoljnih poslova Rusije Marija Zaharova.\nDiplomata je na svom Telegram kanalu podsetila da je ministarka unutrašnjih poslova Nemačke Nensi Fezer ranije saopštila da nije isključeno da bi krajnja mera moglo da bude blokiranje mesindžera „Telegrama“ u zemlji ukoliko ne bude pronađeno opšteevropsko rešenje za poštovanje zahteva lokalnog zakonodavstva.\nKako kaže portparolka, tu pretnju je pojačao i ministar pravde Marko Bušan koji je u intervjuu za „Bild am zontag“ najavio „milionske“ kazne mesindžeru „Telegrama“ u vezi sa navodnim kršenjem nemačkog zakona i podsetio da kompanija mora da obezbedi rad mehanizma za obaveštavanje društvene mreže o nedozvoljenom sadržaju.\n„Da, zvanični Berlin je javno objavio rat 'Telegramu'. Nemoguće je drugačije okarakterisati koordinisane intervjue dva člana federalne vlade“, istakla je Zaharova.\nOna je ocenila da je vreme je da se uvede „hešteg“ koji simbolizuje nemačko odstupanje od demokratskih vrednosti, dodajući da se tako nešto nije dešavalo dok je Angela Merkel bila na poziciji kancelarke.\nRanije je nemački regulator za medije MABB primorao evropskog satelitskog operatora „Eutelsat 9B“ da ukloni sa svoje platforme novi televizijski kanal na nemačkom jeziku „RT DE“ koji emituje program iz studija u Moskvi. S tim u vezi, portparol Kremlja Dmitrij Peskov nazvao je novom „kaubojskom realnošću” situaciju sa ruskim medijima u inostranstvu.


Tri pripadnika OSBiH zaražena koronavirusom, jedan smješten u SKB Mostar | Krajina.BA\nU jutarnjim satima 3. aprila, javio se u Dom zdravlja u Livnu zbog disajnih problema. Urađen mu je test, a uzeti uzorci su upućeni u Mostar na analizu. U popodnevnim satima i sam pacijent je hospitaliziran u “COVID-bolnici” Sveučilišne kliničke bolnice Mostar. Rezultati analize su u jutarnjim satima 4.aprila potvrdili da je ovaj pripadnik OS BiH pozitivan na COVID-19.\nPrethodni članakProdali skoro četiri milijarde maski: Koliko je zaista kvalitetna zaštitna oprema iz Kine?\nNaredni članakČetiri plana za završetak Lige prvaka, koji je najrealniji?


– Ti zakoni su u proceduri i nisu konačni obzirom da pitanje vitalnog nacionalnog interesa i odmori koji su u toku će uzeti vremena da to se riješi na bolji način. Klub Bošnjaka će pokrenuti vitalni nacionalni interes i procedura će ići kako je predviđeno. Mi očekujemo da neće doći do usaglašavanja na zajedničkoj Komisiji, da će sve to otići na Ustavni sud RS, gdje ne očekujemo puno od tog političkog sudu. Zbog toga ćemo uputiti apelaciju prema Ustavnom sudu BiH – istakao je Okić.\n– Očekujemo da će reagovati i Tužilaštvo BiH gdje su jasne naznake krivične odgovornosti za one koji su sve ovo pokrenuli i u proceduru stavili – zaključio je Okić.


PRODUŽEN ROK za plaćanje januarskih računa "Infostana" do 18. FEBRUARA\nJKP „Infostan tehnologije” je produžilo rok za korišćenje popusta pri plaćanju januarskih računa do 18. februara. - Zbog obeležavanja Dana državnosti, koji se praznuje 15. i 16. februara, poslednji dan za plaćanje računa sa obračunatim popustom od pet, šest i sedam odsto, jeste ponedeljak, 18. februar - saopštili su iz "Infostana".\nUkupno je odštampano i distribuirano 703.907 januarskih računa objedinjene naplate, dok je popust unapred obračunat za 291.135 korisnika, koji redovno plaćaju račune. Od ukupnog broja umanjenih računa, popust od sedam odsto ostvarilo je 148.318 korisnika, koji godinu dana u kontinuitetu koriste popust pri plaćanju računa. Za 31.515 korisnika, koji šest meseci plaćaju račune sa popustom, obračunato je šest odsto popusta, dok je pravo na popust od pet odsto ostvarilo 111.302 korisnika.\nSubvenciju u iznosu od 10 do 30 procenata na plaćanje januarskih računa ostvarilo je 52.106 socijalno ugroženih korisnika, u zavisnosti od kategorije kojoj pripadaju.\nIzmenjeno radno vreme prodavnica i ugostiteljskih lokala na Sretenje\nČetvoro povređenih u sudaru u Bulevaru oslobođenja\nČetiri osobe povređene su u sudaru dva automobila večeras oko 20 sati u Bulevaru oslobođenja.


Rusi završili 38 odsto dogovorenih radova u Srbiji - Bizlife.rs\n16:40 Beograd, 15.10.2018.\nMinistarka građevinarstva, saobraćaja i infrastrukture Zorana Mihajlović izjavila je da je sa prvim zamenikom generalnog direktora Ruskih železnica Aleksandrom Mišarinom obišla gradilišta na kojima radi ta kompanija u Srbiji i da je do sada urađeno 38 odsto predviđenih radova.\nRuska železnica u Srbiji radi na projektima brze pruge Beograd – Bar, deonici Stara Pazova – Novi Sad i drugima, a sprovodi se iz takozvanog “ruskog kredita”.\n“Današnji sastanak je važan jer smo napravili i pripreme dolaska ruskog predsednika Putina u januaru. Razgovarali smo o tome kako da poboljšamo ruske odnose u vezi sa finansiranjem projekata a pre svega izgradnje Dispečerskog centra za koji smo pre dve godine u Moskvi potpisali sporazum. Sada Srbija kao svoj prioritet ima razvoj železničkog transporta”, kazala je Mihajlović.\n“Danas smo razgovarali i o novom ruskom kreditu, jer smo ovaj kredit 90 odsto već ugovorili. Uskoro ćemo organizovati i mešovitu komitet Ruske Federacije i Srbije. Razgovarali smo i o rehabilitaciji i održavanju postojećih pruga. Reč je o ozbiljnim investicionim projektima, prugama kojima vozovi treba da se kreću do 200 kilometara na sat”, rekla je Mihajlović.\nrusi radovi zeleznica


Peške od Novog Sada do Beograda zbog vršnjačkog nasilja | (Vesti - 26.06.2016) Novi Sad\n26.06.2016 u 11:17h\nPeške od Novog Sada do Beograda zbog vršnjačkog nasilja\nNovosadski fotoreporter Vladimir Jovanović, organizator protesta „Dva minuta tišine“, u ponoć peške je krenuo za Beograd kako bi javnosti skrenuo pažnju na problem vršnjačkog nasilja i pozvao na usvajanje „Aleksinog zakona“ koji se bavi ovom problematikom, i koji se još uvek nalazi u skupštinskoj proceduri.\nU nedelju 26. juna od 16.45 sati, istovremeno će biti organizovane povorke tišine u Novom Sadu, Beogradu i Vršcu pod nazivom „Hoću Aleksin zakon“. Jovanović namerava da se pridruži protestantima na beogradskom Trgu republike.\n- Ovo još jedan pokušaj da podignemo svest građana Srbije vezano za vršačko nasilje, ali i da ubedimo političare da požure sa usvajanjem ovog zakona. Nasilje je na nenormalnom nivou, deca stradaju, a nemamo ništa vrednije od njih. Predlog zakona je prošao Odbor za prava deteta Skupštine Srbije. Međutim proces je stao zbog izbora. Prvo smo čekali da se konstituiše parlament, sad čekamo da se oformi Vlada. Nadamo se da će se novi zakon uskoro usvojiti – kazao je Jovanović pred polazak na put.\nVladimir trenutno pešači starim putem do Beograda i nosi na sebi transparent na kojem piše „Hoću Aleksin zakon“, „Pravda za Vukašina“ i „Pomoć za Teodoru Milić“.\n- Želim da prođem kroz što više naseljenih mesta kako bi ljudi videli naše poruke. Prva poruka se odnosi na zakon, druga podseća na dete koje je bilo žrtva vršačkog nasilja, a treći poziva za pomoć devojci kojoj su potrebne pare za lečenje u inostranstvu – objašnjava Jovanović.\nNeformalna Fejsbuk grupa „Dva minuta tišine“ organizuje proteste na novosadskom Trgu slobode svake nedelje od marta 2015. godine, ukazujući na brojne društvene i socijalne probleme koji opterećuju Srbiju. Do sada su organizovali oko 80 skupova, a zbog „Aleksinog zakona“ okupljali su se čak 23 puta.\n30.01.2017. - VRŠNJAČKO NASILJE STOP: Kako vaspitati decu da ne budu nasilna\n18.07.2016. - Nasilja u školama mnogo manje nego ranije\nPovezane teme aleksin zakon dva minuta tišine protest Teodora Milić Vladimir Vava Jovanović\npre 1430 dana i 6 sati\nVeliki pozdrav i podrška Vladimiru !!!


Град Нови Пазар - Najsavremenija bioskopska oprema za novopazarski Kulturni centar\nNajsavremenija bioskopska oprema za novopazarski Kulturni centar\nKulturni centar Novi Pazar i koncertna dvorana ovih dana biće opremljeni najsavremenijom bioskopskom opremom, kojom će kvalitet svih filmskih projekcija biti znatno bolji u odnosu na brojne gradove u zemlji. Incijator ovog projekta unapređnja bioskopske sale je Grad Novi Pazar, a gradonačelnik Nihat Biševac, sa saradnicima, obišao je radove na instalaciji opreme.\nNov savremni projektor sa znatno jačim svetlom i bojama, novo posebno dizajnirano bioskopsko platno, novi sistem ozvučenja kao i prateća oprema znatno će poboljšati ugođaj svim ljubiteljima filma. Grad Novi Pazar ove godine, kao i prošle, ulaže u unapređnje uslova za razvoj kulture. Pod pokroviteljstvom Grada, Kulturnog centra, Filmskog centra Srbije i Ministrastva kulture bioskopska sala od sada poseduje nasavreminiju opremu za projekcije, za koju je izdvojeno blizu 15 miliona dinara.\n” Možemo biti veoma zadovoljni kao i svi ljubitelji filma i bioskopa, jer je ova oprema jedna od boljih u Srbiji. Pored Beograda i Novog Sada, Novi Pazar je treći grad u Srbiji sa ovakvom opremom. Grad Novi Pazar je učestvovao u finansiranju projekta sa oko četiri miliona dinara. Čestitam direktoru Kulturnog centra, Huseinu Memiću, koji je novac za projekat obezbedio i preko drugih institucija, ” rekao je gradonačelnik Novog Pazara Nihat Biševac.\n” Grad je bio inicijator kupovine opreme. Zahvaljujući i Ministartvu kulture i Filmskom centru Srbije uspjeli smo da rešimo jedan dugogodišnji problem. Ja se nadam da će, kad počne sa radom, bioskopska sala opet biti puna. Da smo na dobrom putu pokazuje činjenica da je prije dvadesetak godina bioskop u Novom Pazaru bio jedan od najposećenijih u zemlji ” rekao je direktor Kulturnog centra, Husen Memić.\nStručnjaci angažovani na postavljanju projektora i ozvučenja kažu da je reč o najboljim markama kada je u pitanju bioskopska oprema koja daje znatno bolji audio-vizuelni ugođaj publici.\n” Projektor ima laser što mu daje mnogo duži radni vek, mnogo je praktičniji, ima jače i veće osvetljenje, izražajnije bolje, bolji kontrast i sve ostalo, tako da je ovo najbolje što je Kulturni centar mogao da kupi u ovom trenutku”, kaže Dušan Dragičević iz firme TSE.\nRadovi će biti okončani uskoro, a prve projekcije filmofili mogu da vide za mesec dana.


NAJVEĆA POSLIJERATNA INVESTICIJA U BIH: U PETAK POČINJU PRIPREMNI RADOVI ZA GRADNJU BLOKA 7 | Hayat.ba\nNAJVEĆA POSLIJERATNA INVESTICIJA U BIH: U PETAK POČINJU PRIPREMNI RADOVI ZA GRADNJU BLOKA 7\nU petak počinju pripremni radovi za gradnju Bloka 7 Termoelektrane Tuzla, najveće poslijeratne investicije u zemlji, vrijedne 1,5 milijardi maraka, potvrđeno nam je iz "Elektroprivrede BiH".\n„Elektroprivreda BiH“ je prije mjesec na javnom tenderu izabrala izvođača pripremnih radova, koji koštaju 18,9 miliona KM. Posao ove firme je da sve pripremi za konzorcij iz Kine kako bi počeli s gradnjom Bloka.\nInače, trakavica oko ovog bloka traje godinama, a tek je nedavno Kolegij Vijeća ministara BiH na sjednici u Sarajevu postigao konsenzus o pismu podrške za gradnju kako bi kredit bio operativan.\nVlada FBiH i „Elektroprivreda BiH“ potpisale su sporazum o kreditnom zaduženju s državnom kineskom EXIM bankom, što su oba doma Parlamenta FBiH i potvrdila, a stigla je saglasnost Državne vlade.\nIz Federalne vlade i državne kompanije EPBiH vjeruju da će Tuzla u narednih nekoliko mjeseci biti veliko gradilište.


NESTALI DIJAMANTI I RUBINI: Iz Muzeja u Drezdenu ukraden nakit neprocenjive vrednosti : Nadlanu.com\nNESTALI DIJAMANTI I RUBINI: Iz Muzeja u Drezdenu ukraden nakit neprocenjive vrednosti\nObjavljeno 26. nov 2019. / 10:00:20\nJedan od najvećih evropskih istorijskih muzeja "Zeleni trezor" (Grünes Gewölbe) u Drezdenu opljačkan je u ponedeljak ujutru, a lopovi su, kako se pretpostavlja, odneli najmanje tri kompleta nakita s početka 18. veka neprocenjive vrednosti.\nDrezdenska policija je u svom saopštenju navela da su lopovi provalili u deo Muzeja u kome se pored eksponata iz kolekcije Avgusta Drugog Snažnog iz 1733. godine, nalazi i novi odeljak u kome su izložena pojedinačne dragocenosti.\nLopovi su provalili u trezor i odneli najmanje tri kompleta nakita s početka 18. veka, uključujući dijamante i rubine, preneli su medijima zaposleni u Muzeju.\nNa snimcima sigurnosnih kamera se vidi dako su dva muškarca provalila rešetke na prozoru, saopštila je policija. Alarm se oglasio nešto pre pet sati po lokalnom vremenu, a policija je stigla samo pet minuta kasnije, ali su provalnici uspeli da pobegnu.\nPretpostavlja se da su lopovi podmetnuli požar pre provale, kako bi izazvali prekid električne energije, što je nadležna kompanija i potvrdila, ali je dodala da se sada istražuje da li su ta dva događaja povezana.\n- Ukradeni su predmeti neprocenjive kulturne vrednosti - istakao je direktor Muzeja Dirk Sindram na konferenciji za medije.\n- Bilo bi nemoguće prodati tako jedinstvene, prepoznatljive predmete na slobodnom tržištu - dodala je Marion Akerman, direktorka muzeja države Saksonija.\nLOPOVI ODNELI NOVAC, NAKIT I SKUPOCENE SATOVE: Opljačkana…\nUPLAŠENA SAM, PIJEM LEKOVE ZA SMIRENJE: Aleksandra Nikolić…\nNa pitanje da li nakit može biti rastavljen ili pretopljen, Akermanova odgovara da bi bilo užasno ako bi se tako nešto dogodilo, jer njihova kulturna vrednost nadmašuje bilo koji materijalni aspekt.\nPokrajinski premijer Mihael Kretšmer se odmah oglasio i napomenuo da šteta nije naneta samo umetničkoj kolekciji već svim Saksoncima.\n- Blago koje se nalazilo u "Zelenom trezoru" u Rezidencijalnoj palati vekovima su sticale generacije žitelja Slobodne države Saksonije. Istorija naše zemlje, naše države, ne može se razumeti bez ovog trezora i umetničke kolekcije Države Saksonije - istakao je premijer.\nUkradenu kolekciju nakita naručio je u 18. veku Avgust Drugi Snažni, izabrani knez Saksonije i kasniji kralj Poljske, koji je naručio ovaj nakit kako bi se nadmetao sa francuskim kraljem Lujem Četrnaestim.\nNa sreću, jedan od najpozatijih dragocenosti Muzeja, 41-karatni drezdenski "Zeleni dijamant", u trenutku provale se nalazio, kao pozajmica, u njujorškom Metropoliten muzeju.\nPalata u kojoj je smešten "Zeleni trezor" bila je teško oštećena u savezničkom bombardovanju Drezdena u Drugom svetskom ratu, ali je kao i ostale, obnovljena. U ovoj kolekciji izloženoj u deset posebno uređenih salona, ima oko 3.000 primeraka nakita i drugih dekorativnih predmeta od zlata, dragog kamenja, slonovače i drugih dragocenih materijala.\nKada je posle detaljne rekonstrukcije ponovo otvoren u septembru 2006. godine, ovaj prostor je postao jedna od najprimamljivijih turističkih atrakcija Drezdena.\ndijamantidrago kamenjeGrünes Gewölbelopovimuzej u DrezdenunakitpljačkarubiniZeleni trezor\nPOZDRAVILA SE SA PORODICOM I NAPUSTILA PALATU: Udala se japanska princeza Mako…\nMORAĆE DA NOSI LONGETU: Dejanu Dragojeviću ukazana lekarska…\nUREDILA KUTAK ZA PRINOVU: Bojana Ristivojević otkrila ime…\nSIRENA SA RAJSKOG OSTRVA: Lidija Vukićević raspametila jači…


Dve osobe povređene u saobraćajnoj nezgodi na ulasku u Majdanpek | Za media\nU saobraćajnoj nezgodi, danas oko 14 sati, na samom ulazu u Majdanpek, povređene su dve osobe.\nU ovom udesu učestvovala su vozila marke “reno megan” borskih registraskih tablica i vozilo marke “ford” sa beogradskim tablicama.\nPrema rečima hirurga majdanpečke bolnice Velimira Tomića, vozač motornog vozila zadobio je lake telesne povrede mekih tkiva lica, levog ramena i leve potkolenice, i nakon zbrinjavanja pušten je na kućno lečenje.\nDruga povređena osoba iz istog automobila, koja je bila na mestu suvozača, zadobila je teške telesne povrede i nakon primarne dijagnostike, upućena je na dalje lečenje na odeljenje ortopedije Zdravstvenog centra u Boru. Kako smo saznali od doktora Tomića, ona je u udesu zadobila mekotkivne povrede glave i desne natkolenice, nagnječenje grudnog koša, prelom desne potkolenice i iščašenje skočnog zgloba desne noge.


Skat: Amerika neće voditi proces između Beograda i Prištine, ali će pomoći\nAmerička vlada neće voditi proces između Beograda i Prištine, to je posao za Evropsku uniju (EU), “ali ćemo biti tamo da pomognemo koliko možemo”,rekao je u intervjuu FoNetu ambasador SAD u Srbiji, Kajl Skat i poručio da je ovo dobro vreme za pregovore, kako bi se došlo do kopromisa i normalizacije odnosa dve strane.\n“Ali, kakva će biti normalizacija i kakav će biti sporazum, mi još ne znamo”, napomenuo je Skat, ističući da SAD podržavaju EU u ovom procesu. Prema njegovim rečima, “bilo koje trajno rešenje trebalo bi da dođe od strane pregovarača, odnosno iz Beograda i Prištine”. Rešenje mora dati stabilnost regionu, a ne da region učini nestabilnim, predočio je on i rekao da SAD nemaju “crvenu liniju”, niti kažu da će “prihvatiti bilo šta što dolazi od Beograda i Prištine”.\nPrema njegovoj oceni, “za sada nije zamrznut konflikt, nego pregovori”, pa bi trebalo naći način da “idemo natrag u pregovore, što je uvek bio naš stav”.\n“Mislimo da takse nisu pomogle u ovoj situaciji i da treba naći način da idemo za sto, da govorimo o problemima”, rekao je ambasador SAD.\nUpitan o eventualnom razgraničenju, on je odgovorio da “ne zna” koliko je to rešenje realno. “Znamo i da sam predsednik Vučić kaže da to više nije realno i nije prihvatljivo u Srbiji, a rukovodstvo Kosova kaže i da njima to nije prihvatljivo”, podsetio je Skat. “Mi nikada nismo izrazili tu vrstu rešenja, jer mi, kao što smo rekli, mislimo da to treba da budu pregovori između Kosova i Srbije”, precizirao je američki ambasador i podsetio da je Kosovo za SAD nezavisna zemlja. A dve nezavisne zemlje mogu da odluče o granici između njih, kaže Skat.\nGrađani protestovali na Košutnjaku zbog seče drvećaVučić najavio investicije vredne pet do 10 milijardi evra


Grabar Kitarović: Iskrena želja obe strane da se rešavaju otvorena pitanja\nPredsednica Hrvatske Kolinda Grabar Kitarović izjavila je da Hrvatska ne namerava da blokira Srbiju na putu ka Evropskoj uniji i da postoji iskrena volja obe zemlje da se rešavaju otvorena pitanja, medju kojima su najvažnija pitanja granice, nestalih i manjina.\nGrabar Kitarovićeva izjavila je za RTS da njen sutrašnji susret sa srpskim premijerom Aleksandrom Vučićem i potpisivanje Izjave o unapredjenju odnosa i rešavanju otvorenih pitanja „nije još jedan protokolaran susret“. „Nama nije cilj da se to samo zabeleži na papiru ili da se pošalje poruka medjunarodnoj javnosti da smo se sastali. Na kraju, sastanak sa Vučićem u ponedeljak nije podstakla medjunarodna zajednica, već je motivisan obostranom željom da se načine konkretni koraci u približavanju dve države“, rekla je predsednica Hrvatske.\nKolinda Grabar Kitarović je kazala da ona i mandatar za sastav nove Vlade Srbije Aleksandar Vučić žele da njihov sutrašnji susret bude istorijski.\nOna je dodala da trenutak u kome dolazi do potpisivanja Izjave ne predstavlja iznenadjenje, jer se o tome razgovara već neko vreme.\nGrabar Kitarovićeva je rekla da kada je reč o granici, medjudržavne komisije treba da sednu zajedno i da vide koje su razlike i da li se može postići kompromis.\nPrema njenim rečima, prvo bi trebalo naći rešenje bilateralnim putem, ali da „neće biti problem ako se u budućnosti bude moralo pristupiti medjunarodnim pravosudnim institucijama“.\nOna je ocenila da je pitanje nestalih humanitarno pitanje i dodala da porodice zaslužuju da se zna sudbina njihovih najbližih, a da države mogu da zatvore to bolno pitanje i okrenu se budućnosti.\nOna je kazala da se ne bi složila sa ocenom da za manjine nije puno učinjeno.\n„Pitanja struje, životnog standarda, pitanja posla, održivog razvoja su pitanja koja muče i većinski hrvatski narod i sve ostale manjine“, navela je hrvatska predsednica i dodala da nije stekla utisak da je Srbima teže da ostvare socijalna i druga prava. Kako je rekla, mnogo problema ima posebno u ruralnim sredinama, gde se stanovnici, bez obzira koje su nacionalnoti, suočavaju sa istim teškoćama. Ona je dodala da kada izadje na teren, ne pita sagovornike ko je koje nacionalnosti.\nHrvatska predsednica izrazila je uverenje da će rešavanje ovih otvorenih pitanja uticati i na ekonomske odnose dve zemlje i pozvala Srbe da dodju u Hrvatsku na letovanje i zimovanje, istakla da su srpski turisti dobrodošli u Hrvatsku.\nGrabar Kitarovićeva je izrazila i uverenje da neće ostati usamljena u Hrvatskoj u svojoj spremnosti da se rešavaju otvorena pitanja sa Srbijom.\nOna je ponovila da Hrvatska ne namerava da blokira Srbiju na putu ka EU i dodala da bilateralna pitanja ne mogu biti uslov za članstvo u EU. „Po meni i onome što čujem iz Vlade Hrvatske, nije reč o blokadi“, rekla je predsednica, ali je dodala da će Hrvatska insistirati da Srbija ispuni sve kriterijume za članstvo u EU.\nOna je rekla da je potrebno razgovarati da bi se izbegle takve situacije i ocenila da je moguće da se uz proces pristupanja Srbije EU rešavaju i bilateralna pitanja.\nOn je rekla da je Stepinac stradao zato što nije hteo da se odrekne svoje vere i da je stradao od komunističkog režima i navela da je spasavao i Jevreje i Srbe u toku Drugog svetskog rata.\nKolinda Grabar Kitarović je rekla da u argumentaciji njegove kanonizacije stoji element mučeništva i tolerancije i pomaganja drugima.\nOna je rekla da izložbu u Briselu posvećenu Stepincu nije organizovala hrvatska država, već jedna evropska poslanica.\nPrema njenim rečima, Stepinac je za hrvastki narod simbol stradanja od komunističkog režima i zatiranja slobode govora i izražavanja.\nVučić i predsednica Hrvatske razgovaraće sutra u Subotici i potpisati Deklaraciju o unapredjenju odnosa i rešavanju otvorenih pitanja Srbije i Hrvatske.\nOni će ujutro će posetiti rodnu kuću naučnika Milutina Milankovića u Dalju u Hrvatskoj i Dom kulture „Matija Gubec“ u Donjem Tavankutu kod Subotice.


Ceo Zrenjanin ostao bez vode u vreme epidemije | Autonomija\nU Zrenjaninu je oko 19 sati prestala isporuka vode svim potrošačima, iako je prvobitno najavaljeno iz fabrike vode da će prekid u isporuci uslediti u 23 sata zbog planiranih radova.\nZa sada nema potrvde da li su planirani radovi ranije započeti ili je po sredi havarija u fabrici vode, s obzirom na to da je u Zrenjaninu već danima značajno oslabljen pritisak u česmama, posebno kod potrošača koji žive u višim spratovima stambenih zgrada.\nLokalni nedeljnik „Zrenjanin“ objavio je na svom sajtu da je do prevremenog isključenja vode najverovatnije došlo zbog havarije u fabrici vode i da su radnici JKP „Vodovod i kanalizacija“ angažovani da snabdevanje vodom ponovo preusmere na izvorište\nIz fabrike vode kojom upravlja italijanska grupacija Zilio ranije danas je saopšteno da se planirano isključenje vode radi kako bi se povećao pritisak u mreži i kako bi voda došla do svih potrošača. Takođe su naveli da će se truditi da isporuka vode počne ranije od planiranih sedam sati sutradan.\nStanovnici viših spratova u stambenim zgradama u Zrenjaninu poslednjih nedelju dana imaju otežano vodosnabdevanje, a mnogi od njih žale se da uopšte nemaju vodu, što se može videti i na snimcima na društvenim mrežama.\nDa problem postoji potvrdilo je i javno komunalno preduzeće Vodovod i kanalizacija iz kojeg je 4. aprila upućen zahtev fabrici vode da se što pre otklone problemi i da se obezbedi stabilan pritisak vode u mreži i uredno vodosnabdevanje grada.\nVoda za piće u Zrenjaninu nije dozvoljena za ljudsku upotrebu već 16 godina zabranom Pokrajinske sanitarne inspekcije. Grad od tada bezuspešno pokušava da uspostavi kvalitetno vodosnabdevanje u gradu.\nFabrika vode grupe Zilio još uvek nije profunkcionisala u planiranom obimu, a u današnjem saopštenju tvrde da su poslednje analize vode pokazale da ona „ispunjava sve propisane hemijske i mikrobiološke kriterijume i da su se stekli uslovi da uskoro bude poništena odluka od pre 16 godina“.


Tegeltija: Uskoro otvaranje granica za strance koji dosad nisu mogli u BiH - Akta.ba\nTegeltija: Uskoro otvaranje granica za strance koji dosad nisu mogli u BiH\n02.09.2020. 14:59 / Izvor: Fena\nPredsjedavajući Vijeća ministara BiH Zoran Tegeltija izjavio je danas u Sarajevu da je na današnjem sastanku s entitetskim premijerima dogovoreno otvaranje bh. granica za strane državljane koji dosad nisu mogli ući u BiH, pod uslovom da imaju negativan test na koronavirus ne stariji od 48 sati.\nDodao je da dogovoreno i da će Vijeće ministara BiH, u saradnji s entitetskim vladama u narednih 20-ak dana pripremiti program koji će sadržavati novi investicioni ciklus i rasterećenje privrede za period od 2021. do 2022.\n"U isto vrijeme bit će pripremljen program zaštite domaće privrede za navedeni period i te programe ćemo predstaviti javnosti u drugoj polovini septembra", istakao je Tegeltija.\nNaveo je i da je odlučeno da bude otvoren proces pregovora sa MMF-om i da očekuju da misija te institucije u oktobru posjeti BiH.\n"Nakon toga bi u naredna dva mjeseca mogli ugovoriti novi aranžman s MMF-om, a očekujemo da uskoro budu završeni i pregovori s Evropskom komisijom vezani za makrofinansijsku pomoć", pojasnio je Tegeltija.\nPrecizirao je da će od Evropske komisije tražiti da makrofinansijska pomoć ne bude vezana samo za jednu godinu, već za narednih pet do šest godina kao za zemlje članice EU.


Srbija uvodi doživotnu - 14.03.2019, Sputnik Srbija\nSrbija će uvesti doživotni zatvor sa mogućnošću uslovnog otpusta posle 25 godina, rekao je za „Politiku profesor Stanko Bejatović. 14.03.2019, Sputnik Srbija\n08:00 14.03.2019 (Osveženo: 08:18 14.03.2019)\nSrbija će uvesti doživotni zatvor sa mogućnošću uslovnog otpusta posle 25 godina, rekao je za „Politiku profesor Stanko Bejatović.\n„Uslovni otpust biće mogućnost, a ne obaveza. To je međunarodni standard“, dodao je profesor Bejatović, koji je i predsednik Srpskog udruženja za krivičnopravnu teoriju i praksu i član radne grupe za izmene Krivičnog zakonika.\nSvaki osuđenik na doživotni zatvor moći će posle 25 godina provedenih iza rešetaka da napiše molbu, a da li će biti i pušten na slobodu uz uslov da ne ponovi krivično delo, o tome će odlučiti sud.\nBejatović smatra da izvesnost otkrivanja i kažnjavanja više utiče na potencijalne buduće počinioce krivičnih dela nego visina propisane kazne.\n„Statistički imamo povećanu efikasnost krivičnog postupka, ali to je zbog toga što je veliki broj sporazuma sa tužilaštvom i oportuniteta krivičnog gonjenja, ali kada je o klasičnim procesima reč, nema bitnijih pomaka u povećanju efikasnosti krivičnih postupaka. U 50 odsto slučajeva koje smo analizirali u istraživanju, proces je trajao duže od dve godine, a u više od 10 odsto duže od pet godina“, kazao je on.


U posjeti Ministarstvu za obrazovanje, nauku, kulturu i sport ZDK, u petak, boravila je Mary Ann Hennessey, šefica Ureda Vijeća Evrope u Sarajevu. Ministar Trifunović je upoznao predstavnicu Vijeća Evrope o tromjesečnom Programu obaveznog predškolskog odgoja i obrazovanja u 2013. godini. U okviru Programa planiran je upis 3 400 djece koja će biti raspoređena u 329 odgojnih grupa. U Zeničko-dobojskom kantonu implementira se nabavka besplatnih udžbenika za djecu, za nastavne programe na bosanskom i hrvatskom jeziku, a uveden je novi nastavni predmet „Kultura i zajednica”, za učenike koji ne pohađaju predmet „Vjeronauka”.\nTokom susreta u Ministarstvu za obrazovanje, nauku, kulturu i sport ZDK, Hennessey je upoznata i o radu osnovne škole „Novi Šeher” u Novom Šeheru, općina Maglaj. U ovoj osnovnoj školi, „dvije škole pod jednim krovom”, novoimenovani menadžment je odredio dan škole, a uz pomoć Vlade ZDK uređen je poligon za vannastavne aktivnosti.


Vakcina protiv gripa stigla, a distribucija domovima zdravlja je u toku - Sirmiuminfo\nVakcina protiv gripa stigla, a distribucija domovima zdravlja je u toku\nReč je o inaktivisanoj split vakcina proizvođača „Abbott Biologicals B.V”. U skladu sa preporukom Svetske zdravstvene organizacije za severnu hemisveru, vakcina sadrži cirkulišuće antigene virusa gripa: AH3N2, B/Washington 02/19 soj i V /Phuket soj.\nZavodu za javno zdravlje Sremska Mitrovica isporučena je vakcina, a distribucija domovima zdravlja je u toku. Zainteresovani za vakcinaciju treba da se jave svom izabranom lekaru.\n„Vreme neophodno za sticanje imuniteta je 2–3 nedelje nakon davanja vakcine, a trajanje postvakcinalnog imuniteta varira i iznosi od 6 do 12 meseci, pa iz toga proizilazi potreba vakcinacije svake godine, kao i zbog variranja različitih sojeva virusa gripa koji mogu da se menjaju svake godine/sezone”, navodi dr Jasmina Jandrić Kočić iz Centra za kontrolu i prevenciju bolesti Zavoda za javno zdravlje Sremska Mitrovica.\nKod vakcinisanih se u slučaju obolevanja razvija blaža klinička slika i smanjuju se moguće teže komplikacije u slučaju obolevanja kod osoba koje su u riziku.


Feng Shui - saveti za mesec februar | Astro tarot centar Srbija, horoskop, numerologija\nKineska nova godina počinje u mesecu februaru, što je idealno vreme za primenu određenih Feng Shui smernica. Mesec februar u mnogim kulturama predstavlja razdoblje slavlja, ljubavi i novog ciklusa energije.\nPrimenom pojedinih načela ove drevne kineske umetnosti možemo povećati protok pozitivne energije u svom domu, stvoriti više sklada i eliminisati sve ono što ometa protok zdrave energije. Prema Feng Shui -u tokom meseca februara preporučuje se preduzimanje određenih mera opreza u cilju izbegavanja sukoba sa drugim ljudima, jačanja poslovne i finansijske stabilnosti.\nPosebnu pažnju treba obratiti na nepovoljne sektore koji mogu inicirati probleme na zdravstvenom ili finansijskom pitanju. Da bi suzbili lošu energiju možemo posebne koristiti Feng Shui lekove, poput morske soli, talismana,svećica, mirisnih štapića.\nS’ obzirom da je ovo mesec kada se menja godina prema kineskom kalendaru, potrebno je biti oprezniji po pitanju novih investicija, novčanih izdataka i ulaganja. Ovo je mesec kada nije preporučljivo donositi velike odluke. Februar se smatra povoljnim za introspekciju, izlaske sa prijateljima, putovanja i nalaženje rešenja za probleme na finansijskom planu. Ovog meseca treba izbegavati velike investicije i nove poslovne projekte.\nTokom februara treba biti orjentisan na poboljšanje zdravlja, vitalnosti, materijalnog aspekta i odnosa sa drugim. Energija u ovom mesecu predočava nam da moramo biti više strpljivi, uravnoteženiji, kako bi izbegli eventualne gubitke, argumente, intrige i porodični nesklad.\nUkoliko želite da privučete ljubav ili da popravite postojeći odnos to možete učiniti postavljanjem bambusa, mandarinskih patki ili određenih slika.\nU ovom mesecu veoma je važno da se na pravilan način harmonizuju svi sektori doma od nepovoljnog uticaja zvezda koje donose bolest i probleme. Nakon određivanja nepovoljnih sektora treba izbegavati dug boravak u njima, posebno ukoliko je osoba bolesna ili trudna. Da bi se umanjili uticaji takve energije treba postaviti određene simbole, vrpce ili predmete određenih boja, poput žute ili bele.\nU nepovoljnim sektorima vladajuće godine ne treba držati stvari od važnosti, nakit ili dragocenosti. Potrebno je biti oprezan prilikom odabira elemenata za određena sektore kako bi izbegli ozbiljne probleme naročito u području gde vlada uticaj nepovoljne leteće zvezde.\nU februaru je preporučljivo nabaviti talismane za zaštitu doma u skladu sa vladavinom određenog znaka i elementa. Energija u celom domu mora biti dobro izbalansirana kako bi se postigao uspeh, napredak i prosperitet tokom godine.


Vrhunski sportisti čekaju sportske saveze | Crnogorski olimpijski komitet\nVrhunski sportisti čekaju sportske saveze\nCOK je formirao komisiju čiji je zadatak da definiše kriterijume za dobijanje državnog priznanja i pokrene postupak za regulisanje statusa vrhunskih sportista\nOsim Atletskog, ni jedan drugi sportski savez nije odgovorio na dopis koji im je Crnogorski olimpijski komitet poslao još prije dva mjeseca, tačnije 24. januara. Dopisom se od crnogorskih saveza olimpijskih sportova traži da pošalju imena "svojih" vrhunskih sportista koji su osvojili zlato, srebro ili bronzu na nekoj Olimpijadi, svjetskom ili evropskom prvenstvu kako bi se pokrenula procedura kod odgovarajućeg državnog organa u cilju regulisanja doživotne finansijske nadoknade.\nCrnogorski olimpijski komitet je formirao tročlanu komisiju u sastavu Andrija Popović, BoroMračević i Uroš Zloković čiji je zadatak, kako da definiše jasne kriterijume za dobijanje ovog državnog priznanja, tako i da pokrene postupak za regulisanje statusa crnogorskih vrhunskih sportista.\nKriterijumi su već u značajnoj mjeri formulisani i ne ostavljaju prostora za provizornosti. U najkraćem, crnogorski sportisti stariji od 35 godina, koji to isto pravo nijesu ostvarili u nekoj drugoj državi, osvajači zlata, srebra ili bronze na Olimpijadi, svjetskom ili evropskom prvenstvu i osvajači svjetskih i evropskih rekorda, pa i njihovi treneri, imali bi pravo na doživotnu finansijsku nadoknadu u visini od tri do jednog neto prosječnog ličnog dohotka u Crnoj Gori.\nKako bi se izbjegle komplikacije do kojih je došlo primjenom Uredbe o finansiranju vrhunskih sportista, koju je nedavno usvojila Vlada Srbije, u CrnojGori ovo pravo stiču samo članovi seniorskih državnih selekcija i ono nije prenosivo na druga lica (ne može se naslijediti).\nPrema riječima Andrije Popovića, očekuje se da bi ukupni spisak kandidata za ovo prestižno priznanje trebalo da broji dvadesetak imena. Međutim, za njegovo kompletiranje neophodno je imati zvanične predloge sportskih saveza. Popović je prilično razočaran neažurnošću sportskih saveza, koji na ovaj način koče realizaciju jedne važne ideje, kojom bi država dobila šansu da pokaže civilizovan odnos prema sportistima koji su je zadužili.


Predsednik Srbije Boris Tadić je oko 14 časova stigao u manastir Visoki Dečani gde će zajedno sa monaštvom i Srbima sa Kosova prisustvovati obeležavanju Badnje večeri i Božića.\nIstovremeno u selu Dečani su organizovani protesti na koje je juče pozvao Pokret samoopredeljenje.\nPo dolasku u manastir predsednik Tadić je čestitao praznik svim građanima Kosova.\nTadić je rekao da poruku mira upućuje svima koji obeležavaju ovaj veliki hrišćanski praznik, ali i onima koji ga ne slave.\n"Ovo je istovremeno i prilika onima koji su bili u zavadi i nesporazumuma da pruže ruku jedni drugima, da se razumeju bolje nego u ranijem periodu," kazao je Tadić.\n"Tako i kao predsednik Srbije danas u Visokim Dečanima upućujem u ime građana Srbije i države poruku mira verujući da je mir potreban više nego išta na ovom zajedničkom prostoru na kome živimo, da je mir potreban svim narodima, jer svi imamo zajedničku sudbinu na ovom teškom i kompleksnom prostoru," kazao je predsednik Srbije.\nKULTURNA BAŠTINA ČITAVOG SVETA\nTadić je rekao da će svake godine bez obzira da li će biti na funkciji predsednika Srbije dolaziti u Visoke Dečane za Božić ili Uskrs, ili u drugim prigodama.\n"Ovde nije reč samo o tradiciji nego i o potrebi. Istovremeno, naši manastiri, Visoki Dečani i naša Srpska pravoslavna crkva, predstavljaju i garanciju našeg identiteta što je pitanje sa kojim se danas svi narodi suočavaju. Zbog toga položaj naših manastira, naš status na ovim prostorima, imaju fundamentalni značaj za naš identitet", istakao je Tadić.\nOn je naglasio da neki od manastira nisu samo kulturna baština Srbije, nego i kulturna baština čitavog sveta.\nKomentarišući navode novinara da se evropski zvaničnici sve češće pitaju šta čini današnju Srbiju, on je rekao da je država Srbija kao i uvek u istim granicama sa svoje dve pokrajine, i istakao da na današnji dan na tom svetom mestu ne treba postavljati takva pitanja.\nU Dečanima su, kako javljaju prištinski mediji oko 15 časova počeli protesti meštana ove opštine.\nInače, poseta srpskog predsednika je praćene velikim merama obezbeđenja i novinari su danas bili na muci da od domaćih i međunarodnih zvaničnika dobiju informacije o agendi posete.\nKao i prilikom poslednje posete, 17. aprila prošle godina na Uskrs i ovom prilikom o bezbednosti predsednika Tadića se brinu pripadnici međunarodnih mirovnih snaga KFOR-a.\nI dalje je nepoznanica hoće li predsednik Srbije obići selo Osojane u opštini Istog koje je nastanjeno Srbima, pošto iz vlada, ali i drugih institucija nema informacija o tome.\nZamenik premijera Kosova Hajredin Kuči je sinoć prištinskim medijima izjavio da najverovatnije poseta Osojanima neće biti dozvoljena.


Vlada Crne Gore čvrsto je opredijeljena da jača otpornost crnogorskog društva na pojavu radikalizacije i nasilnog ekstremizma, posebno onih koje vode ka terorizmu, kazao je državni sekretar u MUP-u Dragan Pejanović na konferenciji u Bratislavi.\n"Kroz učešće u regionalnim i globalnim inicijativama Crna Gora daje doprinos očuvanju globalnog mira i bezbjednosti, koje nema alternativu" poručio je državni sekretar u MUP-u i nacionalni koordinator za borbu protiv nasilnog ekstremizma Pejanović, otvarajući danas u Bratislavi konferenciju "Postizanje napora na sprečavanju i suzbijanju terorizma nasilnog ekstremizma i radikalizacije koji vode ka terorizmu u regionu OEBS-a". Pejanović je istakao da je Crna Gora do sada u ovoj oblasti uradila puno, kako na kreiranju, tako i na sprovođenju niza konkretnih preventivnih mjera, a posebna pažnja posvećena je suzbijanju širenja ekstremističke propagande i radikalističkih ideja na internetu, koje sve više uzimaju maha.\n"Crna Gora je izgradila individualne mehanizme prevencije. Preventivne mjere uključuju veliki broj subjekata, edukaciju prosvjetnih i socijalnih radnika, programe zapošljavanja i rad sa mladima, medijima i civilnim sektorom", naveo je Pejanović. On je dodao da je na osnovu prepoznavanja uzroka ovih društvenih devijacija kreiran i novi Akcioni plan za 2019. godinu, a očekuje se da će i novi strateški dokument na kvalitetan način nadograditi postojeće osnove.\n"Rizici i prijetnje u modernom društvu svakodnevno se usložnjavaju, susrijećemo se sa izazovima po bezbjednost koji su složeni, nekonvencionalni, sofisticirani, te i naše djelovanje mora biti usklađeno sa aktuelnim društvenim kontekstom. Niti jedna država, bez obzira na svoju veličinu i moć, ne može djelovati izolovano, i samo saradnjom u okviru međunarodnih institucija i efikasnom i pravovremenom razmjenom informacija možemo rješavati ovaj globalni bezbjednosni problem", zaključio je Pejanović.


Evo, ovako izgleda internet!\nDa li ste se ikada zapitali kako fizički izgleda internet? Tačnije, kako stiže u gotovo „svaki ćošak“ na planeti? Magazin "Fortune" i grafički dizajner Nikolas Rap udružili su se sa kompanijom „Geotel komunikacije“ i, koristeći optičke kablove i geografske informacione sisteme, napravili do sada najbolji i najjasniji prikaz mreže koja povezuje svet.\nSvi ga koristimo svakodnevno, ali do sada niko nije znao kako internet u stvari izgleda fizički.\nBivši senator Aljaske Ted Stivens ga je svojevremeno nazvao „nizom cevi". Sociološki je mnogo više od toga. Ali, na fizičkom nivou bio je u pravu.\nMagazin "Fortune" i grafički dizajner Nikolas Rap udružili su se sa kompanijom „Geotel komunikacije", čija su delatnost telekomunikacioni podaci i komunikacione infrastrukture, da bi napravili vizuelni prikaz najveće svetske mreže.\nKompanija je koristila mrežu optičkih kablova i geografske informacione sisteme (GIS) koji povezuju ljude širom sveta za stvaranje ove fantastične slike. To pokazuje ključne lokacije optičkih kablova, veze velike brzine koje čine potporu interneta.\nSlika takođe pokazuje da je veliki deo „onlajn" sveta zapravo pod vodom, ispod najvećih svetskih okeana. Ovi kablovi vrše prenos podataka u vidu svetlosnih snopova do i od moćnih repetitora u velikim gradovima, kao što su Hong Kong i Njujork, u roku od nekoliko milisekundi.\n„Ako je internet globalni fenomen, to je zbog činjenice da postoje optički kablovi ispod okeana," rekao je dizajner slika Nikolas Rap.\nOn je objasnio kako se koriste kablovi: „Svetlost ulazi na jednoj obali i izlazi na drugoj, što čini ove cevi osnovnim prenosnikom informacija širom globalnog sela", objasnio je na svom blogu.\nDa bi svetlost putovala na ogromne razdaljine, hiljade volti struje se šalje preko snopa bakarnih kablova do snažnih repetitora – svaki snop je veličine kao otprilike tuna od 600 kilograma.\nKada kabl stigne na obalu, on ulazi u zgradu poznatiju kao „odredišna stanica" koji prima i emituje svetlostne signale poslate preko vode. Optička vlakna se zatim povezuju sa glavnim čvorištima, poznatijim kao „mesta internet razmene", koji uglavnom prate geografiju i stanovništvo.\nStvaranje ove internet karte je motivisano idejom da se objasni kako funkcioniše internet na lako razumljiv način.\n„Većina ljudi nema predstavu kako svetska komunikaciona infrastruktura izgleda", smatra Dejv Drejzen iz „Geotela".\n„Kada ti ljudi otvore ovu kartu, ostanu zapanjeni. Na ovo se vi zapravo povezujete."\nBečej: Na današnji dan 24…\nBečej: Na današnji dan 24 aktivna slučaj...\nBečej: Na današnji dan 46…\nBečej: Na današnji dan 46 aktivnih sluča...\nBečej: Na današnji dan 24 aktivna slučaja zaraženih ...\nBečej: Na današnji dan 46 aktivnih slučajeva zaražen...


MjuzNews | Vesti iz sveta muzike - Morrissey u Belexpocentru 10. decembra - Koncerti, svirke i nastupi\nMorrissey u Belexpocentru 10. decembra\nBritanska legenda prvi put u Beogradu\nČuveni britanski muzičar Morrissey se trenutno nalazi na „World Peace Is None Of Your Business“, koju je rešio da produži zakazavši koncert u našoj prestonici, koji će se održati u okviru Belgrade Calling serijala!\nMorrissey je ove godine izbacio svoj deseti po redu studijski album „World Peace Is None Of Your Business“ koji je postigao veliki uspeh, kako kod publike, tako i kod kritike, a naslovni singl prati neobični spot, u kome se pojavila i Nancy Sinatra, gde pevač recituje tekst pesme.\nMnogi se pitaju da li je aktuelna turneja njegova poslednja, jer je pevač jednom prilikom izjavio da će u momentu kada napuni 55 godina povući sa scene, a ove godine se Morrissey lečio i od raka, sa čime se pevač nosio na ironičan, duhovit i samo njemu svojstven način.\nKarte za koncert nekadašnjeg člana grupe The Smiths možete nabaviti po ceni od 2500, 2990, 3590 i 3990 dinara od petka, 14. novembra, putem prodajne mreže Eventim-a, kao i na blagajnama Bilet centra, Kombank Arene i Doma omladine.\nbelgrade calling /\nworld peace is none of your business /\nnancy sinatra /\nthe smiths /\nSeverina nastavlja seriju koncerata u Srbiji\nUskoro u Bačkom Petrovcu i Subotici\nS.A.R.S. u Hali sportova 7. marta 2015.\n„Kruna svih lepih stvari koje nam se dešavaju“\nNeverovatno ali, nažalost, istinito\nPojavile su se falsifikovane ulaznice za Beyonce